Umat Islam Afghanistan hanya bertahan dengan roti dan teh di bulan Ramadan

0

BANGI, Khamis – Umat Islam di Afghanistan hanya mampu bertahan dengan roti dan teh sahaja di bulan ramadan ini.

Perkara ini disebabkan oleh ekonomi Afghanistan yang semakin hari semakin merudum yang menyebabkan penduduk di sana semakin terdesak untuk membeli makanan.

Sejak pihak Taliban menguasai Afghanistan pada Ogos 2021 yang lalu, kos sara hidup dan harga makanan semakin meningkat saban hari, manakala para penduduknya kebanyakannya menganggur.

Pertubuhan Bangsa-bangsa Bersatu (PBB) melaporkan lebih kurang 28 juta yang bersamaan dengan 70 peratus penduduk Afghanistan itu hanya bergantung kepada bantuan untuk meneruskan kehidupan. Namun bantuan juga terhad kerana organisasi antarabangsa utama telah menghentikan operasi di negara itu di bawah pemerintah baharunya.

Artikel berkaitan

Damsyik dibom Zionis Israel

Akhirnya Amerika Syarikat benarkan laungan azan 5 kali sehari

Jika keadaan Rusia meruncing, rakyat Malaysia dibawa pulang

Tahanan Palestin mogok lapar meninggal dunia dalam penjara Israel

Jenama streetwear biadap, reka pakaian bercetak nama Allah

Sewaktu umat Islam yang lain menyambut bulan yang mulia dengan mengidangkan berbagai-bagai hidangan yang beraroma bagi memeriahkan suasana berbuka dan juga bersahur, namun kini tiada lagi di negara ini.

Menurut Shamsia Hassanzada yang merupakan bekas ajtivis hak wanita dan guru tadika di kabul, beliau mengatakan dahulu mereka bukan sahaja menyediakan juadah berbuka ouasa untuk diri sendiri namun untuk anggota keselamatan dan juga jiran-jiran.

“Dahulu, kami menyediakan iftar dan sahur bukan sahaja untuk diri sendiri tetapi juga untuk anggota keselamatan dan jiran-jiran, tetapi kini kami tidak mempunyai apa-apa, hanya teh hijau dan roti kering.”

Tambahanya lagi dahulu ahli keluarganya semuanya bekerja namun kini hanya seorang sahaja yang bekerja bagi menampung ekonomi sekeluarga.

“Dulu lima ahli keluarga kami termasuk saya bekerja, tetapi kini hanya seorang yang bekerja dan pendapatannya tidak mencukupi untuk menampung keperluan keluarga kami,”. Katanya

Sayed Omar 35, yang dahulunya pernah bekerja bahagian pentadbiran di Kabul, telah melakukan berbagai-bagai pekerjaan sejak dua tahun lepas bagi menanggung ahli keluarganya yang lain. Hampir setiap hari dia ke bandar untuk mencari peluang pekerjaan namun sering pulang dengan tangan kosong

“Sangat sukar untuk menyara keluarga. Dulu, kami mempunyai makanan yang mencukupi untuk berbuka puasa dan sahur, malah kami berkongsi makanan kami dengan jiran kami, tetapi sekarang saya perlu dahulukan keluarga saya,” kongsinya.


Wanita warga Thailand antara tujuh individu khayal ditahan Kastam

0

BANGI, Khamis – Seorang wanita warga Thailand dan tujuh individu ditahan kerana disyaki khayal dadah di Wadihana, Johor Bahru, Johor pada 20 Mac lalu.
Menurut Pengarah Kastam Johor, Misbahudin Parmin, serbuan dilakukan oleh Cawangan Narkotik dan Operasi Darat, Jabatan Kastam Diraja Malaysia (JKDM) Johor pada jam 10 malam di ketiga-tiga unit pangsapuri tersebut.
“Hasil serbuan menjumpai 5.69 gram methamphetamine dan tiga biji pil Eramin 5 yang dipercayai digunakan untuk kegunaan sendiri oleh tujuh individu yang ditahan iaitu tiga lelaki tempatan, empat individu warga Thailand termasuk seorang wanita dalam keadaan khayal dipercayai akibat pengambilan dadah.
“Kesemua suspek suspek berusia antara 30-an hingga 50-an itu untuk siasatan lanjut mengikut Seksyen 12(2) dan Seksyen 15(1)(a) Akta Dadah Berbahaya 1952,” ujarnya pada sidang media di Kompleks Penguatkuasaan Kastam Sungai Pulai di sini, hari ini.
Tambah beliau, enam individu yang ditahan didapati bukan penghuni pangsapuri tersebut manakala seorang lagi merupakan individu yang bertanggungjawab menguruskan rumah yang juga dijadikan sebagai rumah urut.


Ab Rauf angkat sumpah Ketua Menteri Melaka

0

BANGI, Jumaat – Ahli Dewan Undangan Negeri (ADUN) Tanjung Bidara, Datuk Seri Ab Rauf Yusoh mengangkat sumpah sebagai Ketua Menteri Melaka ke-13 petang ini.

Majlis angkat sumpah beliau yang juga Pengerusi Perhubungan UMNO Melaka itu berlangsung di hadapan Yang di-Pertua Negeri, Tun Mohd Ali Rustam di Pejabat Tuan Yang Terutama (TYT) pada pukul 3.33 petang.

Hadir sama Setiusaha Kerajaan Negeri, Datuk Zaidi Johari; Hakim Mahkamah Tinggi Melaka, Datuk Anselm Charles Fernandis dan barisan Exco kerajaan negeri.

Ab Rauf, 62, sebelum ini dinamakan sebagai bakal Ketua Menteri Melaka ke-13, selepas ADUN Lendu, Datuk Seri Sulaiman Md Ali meletakan jawatan yang disandangnya sejak tiga tahun lalu.

Artikel berkaitan

Polis Tahan Ibu Saudara Kanak-Kanak Maut

PENAMPILAN TUAN IBRAHIM DI GLASLOW MENARIK PERHATIAN

PM digesa tolak tuntutan Dong Zong iktiraf UEC

Anwar jumpa Erdogan zahir solidariti kepada Turkiye

Gesaan Kepada Semua Pemegang Taruh Politik Tanah Air

Peletakan jawatan Sulaiman, 56, kemudian disahkan Presiden UMNO, Datuk Seri Dr Ahmad Zahid Hamidi apabila menerima surat itu daripada beliau Selasa lalu.

Sulaiman dilantik menjadi Ketua Menteri Melaka ke-12 menggantikan Adly Zahari daripada Pakatan Harapan (PH) selepas beliau yang diisytihar sebagai Ketua Menteri Melaka ke-11 pada 11 Mei 2018 tidak lagi mendapat kepercayaan beberapa ADUN PH membolehkan BN menguasai 15 kerusi daripada 26 kerusi DUN.

Situasi politik Melaka sekali lagi bergolak, apabila empat ADUN menarik sokongan terhadap Sulaiman memaksa Pilihan Raya Negeri (PRN) Melaka diadakan pada 21 November 2021.

Timbalan Ketua UMNO Bahagian Masjid Tanah itu bagaimanapun berjaya kembali ke jawatan Ketua Menteri apabila keputusan PRN menyaksikan BN menang besar dengan menguasai 21 daripada 28 kerusi DUN.

Walaupun menang selesa, timbul pelbagai spekulasi apabila Majlis angkat sumpah Sulaiman diadakan secara tertutup pada pukul 1 pagi di Pejabat TYT di Seri Negeri, Ayer Keroh.

Bahang kerusi ketua menteri tidak berakhir di situ apabila timbul pelbagai dakwaan mengatakan Sulaiman dipaksa menandatangani surat peletakan jawatan pada Disember lalu bagi memberi laluan kepada Ab Rauf menggantikannya.

Sulaiman ketika itu bagaimanapun menafikan dakwaan berkenaan termasuk sudah menghantar surat terbabit kepada Ahmad Zahid dan akan mengosongkan kerusinya itu pada Januari lalu.


Ambil masa bertahun untuk selesai isu doktor kontrak – PM

0

BANGI, Jumaat – Perdana Menteri Malaysia, Datuk Seri Anwar Ibrahim memberi jaminan berkenaan masalah doktor kontrak di bawah Kementerian Kesihatan (KKM) akan dapat diselesaikan dalam tempoh beberapa tahun ini.
Menurut beliau, KKM menerima peruntukan kedua terbesar dalam Belanjawan 2023, sebanyak RM36.3 bilion yang mana merangkumi peruntukan bagi lantikan baharu secara tetap dan kontrak serta lebih 1,500 pegawai perubatan, pegawai pergigian dan pegawai farmasi.
“Kalau kerajaan nak selesaikan semuanya sekali bagi 4,000 (lantikan tetap) yang dituntut, maknanya kita perlukan RM10 bilion setahun. Maka, tidak mungkin.
“Sebab itu, saya bagi jaminan, tahun ini 1,500 (lantikan). Tahun depan atau berikutnya, katakan dalam tempoh tiga tahun, kita boleh selesaikan masalah ini.
“Masalah tertangguh lama. Jadi, tidak boleh bebankan kami dalam satu tahun untuk selesaikan semua. RM3 bilion itu bukan jumlah yang kecil,”ujarnya
Mengulas lanjut, Perdana Menteri berkata, kerajaan akan terus memberi keutamaan kepada pengisian jawatan perkhidmatan awam dalam sektor kritikal, terutama bidang kesihatan dan pendidikan.
Beliau berkata demikian ketika membentangkan Rang Undang-Undang (RUU) Perbekalan 2023 bagi bacaan kali kedua di Dewan Negara, pada 29 Mac lalu.
Seramai 4,186 daripada 10,583 pegawai perubatan kontrak yang sudah tamat perkhidmatan wajib dengan Kementerian Kesihatan (KKM) ketika itu, sudah dinilai dan diperakui untuk lantikan tetap oleh Jabatan Perkhidmatan Awam (JPA) pada November lalu.


Basikal lajak: Pertuduhan terhadap Ke Ting tidak sah

0

BANGI, Jumaat –
Mahkamah Tinggi Johor Bahru disabit atas pertuduhan cacat yang membawa kepada hukuman tidak mengikut undang-undang serta denda RM6,000 terhadap Sam Ke Ting kerana memandu secara melulu sehingga menyebabkan kematian lapan remaja yang menunggang basikal lajak.

Peguambela Ke Ting, Datuk Hisyam Teh Poh Teik berkata, apa yang dilakukan oleh Pendakwa Raya adalah salah dengan menggabungkan kesalahan pemanduan melulu dan bahaya mengikut Seksyen 41(1) Akta Pengangkutan Jalan (APJ) 1987.

Kesalahan terbabit ialah memandu kenderaan secara melulu atau memandu kenderaan dengan laju atau memandu kenderaan dengan mengambil kira semua faktor termasuk keadaan trafik serta jalan yang berbahaya.

“Sepatutnya hanya satu daripada kesalahan itu mengikut undang-undang. Dengan hormatnya dihujahkan bahawa perayu sememangnya diperdayakan,” katanya.

Artikel berkaitan

Keadaan geografi Sungai Golok punca penyeludupan terus berlaku – Kastam

Masjid, surau di Selangor perlu bebas propaganda politik – JAIS

Pasport Zahid dikembalikan petanda awal dibebaskan – Zamani

BERJASA Sedia Kerjasama Dengan PAS

KWSP lancar i-Sayang, suami boleh carum dua peratus untuk isteri

Menerusi kenyataan itu, Hisyam berkata, sepatutnya hanya satu daripada kesalahan itu mengikut undang-undang malah mendakwa perayu diperdayakan pada akhir kes prima facie dan pembelaan.

Justeru, beliau meminta supaya sabitan dan hukuman terhadap anak guamnya diketepikan.

Memetik MalayMail, prosiding itu berlangsung di hadapan panel tiga hakim yang diketuai oleh Datuk Hadhariah Syed Ismail, yang bersidang bersama Datuk Hashim Hamzah dan Datuk Azman Abdullah.

Selepas hujah pembelaan selesai, timbalan pendakwa raya Tengku Amir Zaki Tengku Abdul Rahman berkata beliau ingin menekankan beberapa kesilapan yang dilakukan oleh Mahkamah Majistret apabila ia membebaskan Sam pada Oktober 2021.

Bagaimanapun, Mahkamah Rayuan Tengku Amir Zaki berkata beliau memerlukan dua jam untuk menyelesaikan hujahnya menyebabkan hakim menangguhkan kes itu kepada 11 April.

Terdahulu, wanita itu didakwa melakukan kesalahan di Jalan Lingkaran Dalam, Johor Bahru pada 3.20 pagi, 18 Februari 2017.

Remaja yang maut ialah Mohamad Azrie Danish Zulkefli, 14; Muhamad Shahrul Izzwan Azzuraimie, 14; Muhammad Firdauz Danish Mohd Azhar, 16; Fauzan Halmijan, 13; Mohamad Azhar Amir, 16; Muhammad Harith Iskandar Abdullah, 14; Muhammad Shahrul Nizam Marudin, 14 dan Haizad Kasrin, 16.


Bekalan ayam, telur mencukupi sepanjang Ramadan hingga Aidilfitri

0

BANGI, Jumaat – Kementerian Perdagangan Dalam Negeri dan Kos Sara Hidup (KPDN) memberi jaminan bekalan ayam dan telur mencukupi sepanjang Ramadan sehingga Aidilfitri ini.

KPDN dalam satu kenyataan memaklumkan, pengeluar ayam dan telur menerusi Persekutuan Penternak-Penternak Malaysia (FLFAM) telah memberi jaminan bahawa bekalan-bekalan itu mencukupi.

KPDN turut terlibat dalam urus bersama Kementerian Kewangan, Kementerian Pertanian, Jabatan Perkhidmatan Kuarantin dan Pemeriksaan Malaysia serta pihak pengeluar yang diwakili FLFAM dalam usaha memastikan isu bekalan serta harga kedua-dua bekalan ini dapat ditangani secara holistik.

KPDN juga berkata, pihak pengeluar memberikan komitmen bahawa mereka akan bekerjasama dengan pihak kementerian dalam menangani sebarang isu gangguan kedua-dua bekalan ayam dan telur ayam ini dengan memyalurkan segera bekalan ke mana-mana lokaliti yang terjejas.

Artikel berkaitan

Bukan Hanya Pembeli, Peniaga Juga Turut Terkesan

Ahli Politik Terlibat Dalam Jawatankuasa Khas Rumah Berhala

JALAN PALING BAHAYA DI MALAYSIA DINAIK TARAF

Bersatu Tidak Bertanding Di PRN Sarawak

PPIM gesa kerajaan bantu golongan bankrap sebelum tahun 2017

Menurut statistik penguatkuasaan berhubung pelaksanaan Penentuan Harga Maksimum Ayam dan Telur Ayam, pihak kementerian telah melakukan pemeriksaan di seluruh negara dan sebanyak 2,711 kes telah dikesan dan keseluruhan jumlah nilai kompaun adalah sebanyak RM482,400.

KPDN terus komited dalam usaha membantu rakyat mengurangkan beban akibat peningkatan kos sara hidup yang makin tinggi.

“Isu kenaikan harga barang yang tidak munasabah akan ditangani bagi memastikan pengguna berada dalam keadaan selesa sepanjang Ramadan dan Aidilfitri yang bakal tiba,” katanya.

Para pengguna boleh membuat aduan di enam saluran  iaitu melalui WhatsApp di talian 019-279 4317 dan 019-848-8000, portal e-Aduandan http://e.aduan.kpdn.gov.mydan, talian rasmi 1-800-886-800, Aplikasi Telefon Pintar Ez ADU KPDN, talian Bilik Gerakan Penguatkuasaan 03-8882 6088 atau 03-8882 6245 dan emel di
e-aduan@kpdn.gov.my.


Dadah bernilai RM11 juta dirampas dalam serbuan

0

BANGI, Jumaat – Lebih 300,00 gram dadah bernilai RM11 juta dirampas dalam dua serbuan di sekitar Damansara Perdana dan Pelabuhan Klang pada 28 Mac 2023 yang melibatkan dua kumpulan pengedaran.
Ketua Polis Selangor, Datuk Hussein Omar Khan berkata, dari jumlah itu, sebanyak 298,987 gram methampetamine bernilai RM10.8 juta telah berjaya dirampas dalam serbuan itu.
“Manakala 17,590 gram heroin bernilai kira-kira RM234,366 turut dirampas dalam dua serbuan antara 11.30 pagi dan 1.50 tengah hari pada hari yang sama.
“Nilai keseluruhan rampasan berjumlah RM11.034 juta dan kesemua dadah tersebut dipercayai untuk dipasarkan di Lembah Klang,” ujarnya dalam sidang media di Ibu Pejabat Polis Kontinjen Selangor hari ini.
Pihak polis turut menahan tujuh ahli dari dua kumpulan pengedaran dadah termasuk enam lelaki dan seorang wanita berumur antara 27 hingga 52 tahun.
Selain dadah, pihaknya turut merampas dan menyita tiga buah kereta dan 17 barang kemas berjumlah RM191,000 dan kesemua suspek ditahan reman antara tiga hingga tujuh hari di bawah Seksyen 117 Kanun Acara Jenayah bermula dari 28 Mac 2023.
Kes disiasat di bawah Seksyen 39B Akta Dadah Berbahaya 1952 dan jika sabit kesalahan, suspek boleh dijatuhi hukuman gantung sampai mati atau penjara seumur hidup dan sebatan tidak kurang dari 15 sebatan.


Harga kuih masih kekal sejak 4 tahun lalu

0

BANGI, Jumaat – Di saat harga barangan mentah semakin meningkat tinggi, pengusaha kuih tradisional di Kampung Pondok jambu Merah, Kota Bharu, Kelantan masih mengekalkan harga yang sama seperti 5 tahun yang lalu serta kuantiti jualan juga masih sama.

Noraini Mat Deris, 60, yang sudah berkecimpung lebih daripada 20 tahun masih lagi menghasilkan berbagai-bagai jenis kuih muih tradisional terutamanya kuih tradisional Kelantan tidak pernah mengambil kesempatan atas kenaikan harga barangan asas lebih-lebih lagi di bulan Ramadan.

Artikel berkaitan

Melayu berpecah akibat politik dibimbangi lemahkan Islam – Sultan Selangor

Sunway Lagoon tidak langgar SOP PPN

Tak perlu panik, Tuaran masih terkawal – Dr Zaliha

Kadar Kemasukan Ke Hospital Semakin Meningkat

Umrah Ditangguhkan Sementara Berkuat Kuasa 8 Januari

Harga bagi kuih jualannya masih pada harga sekitar RM2 dan RM 3 sebungkus, antara manisan yang dihasilkan Noraini ini adalah lompat tikam, bubur butir nangka, asam gumpal, puteri mandi dan juga nekbat.

Setiap hari dia menggunakam satu guni tepung gandum yang seberat 25 kilogram (kg) yang sebelum ini berharga RM62 sahaja.

“Kali ini harga seguni tepung gandum meningkat menjadi RM72 untuk 25kg dan kenaikan harga itu turut membabitkan barang mentah lain termasuk gula dan telur.

“Harga gula pula RM66.50 untuk 24kg dan walaupun ia meningkat, rasa manis kuih muih saya tetap tidak berkurangan kerana ingin menjaga keasliannya.

“Begitu juga dengan harga telur ayam yang saya beli sekarang sekitar 55 sen sebiji dan untuk pembuatan kuih nekbat sebenarnya perlu menggunakan telur itik tapi memandangkan harganya juga sangat mahal, kami terpaksa mencampurkan kedua jenis telur itu untuk berjimat,” katanya.

Dia berkata lagi, penyediaan kuih muih ini dibuat pada jam 9 pagi dan siap sepenuhnya dalam masa 3 jam dengan bantuan para pekerjanya. Kuih muih yang siap dibungkus ini diletakkan harga antara RM2 dan juga RM3 sebelum dinawak ke gerai jualannya pada jam 3 petang.

“Setiap hari memang habis kuih kerana saya masih mengekalkan harga yang sama dan kebanyakan yang datang adalah pelanggan tetap.

“Memang agak terkesan dengan kenaikan harga barang mentah tapi setakat ini rezeki sentiasa ada kerana jika saya turut menaikkan harga jualan, sudah pasti membebankan pembeli terutama yang berpendapatan rendah.

“Lagipun saya masih boleh bertahan kerana semua proses penyediaan kuih dilakukan tanpa pekerja yang ramai sekali gus kos upah dapat dikurangkan,” katanya.


Hormat keputusan mahkamah, karier politik Najib sudah berakhir

0

BANGI, Jumaat – Keputusan Mahkamah Persekutuan yang menolak permohonan Datuk Seri Najib Razak bagi mendapatkan kebenaran menyemak keputusan berhubung hukuman dikenakan atas kesalahan menyeleweng dana SRC International SDN BHD perlu dihormati.

Penganalisis politik, Dr Mazlan Ali berkata, meskipun penghakiman berbeza dengan keputusan 4-1, penghakiman dalam prosiding mahkamah mempunyai sentimen tersendiri dan menunjukkan mahkamah berjalan mengikut situasi yang betul.

“Penghakiman
proeeding
 mahkamah ni dia ada sentimen saya beri contoh mudah katakanlah kita terlibat kemalangan ada seorang pelajar keluar dari lorong jalan, kita langgar dia walaupun atas kertas tu salah dia, tapi bila pergi ke mahkamah ni ada sentiment perbicaraan tersendiri berdasarkan penghujahan kepada fakta kes dan sebagainya.

“Jadi walaupun 4-1, ketua hakim mempunyai taksiran yang tersendiri dalam kes tu kita kena hormati keputusan mahkamah menolak rayuan Datuk Seri Najib,”katanya.

Bekas Perdana Menteri, Datuk Seri Najib Razak (tengah) ketika hadir di mahkamah.

Tambah Dr Mazlan, keputusan mahkamah itu juga mengukuhkan lagi bahawa karier politik bekas Perdana Menteri itu sudah berakhir.

Malah, katanya Najib bakal menghadapi pelbagai lagi kes di mahkamah yangdipertuduhan ke atas beliau walaupun dibebaskan daripada pertuduhan meminda laporan audit 1Malaysia Development Berhad (1MDB).

“Jadi dengan usianya sekarang hamper mencecah 70 pada saya karier politik Datuk Seri Najib ni dah berakhir kalua kita lihat pada fakta yang berlaku kes yang berlaku pada hari ni gambarannya begitulah.”

Ketika ini, Najib mempunyai beberapa kes yang belum selesai secara muktamad termasuk kes meminda laporan audit 1MDB yang masih boleh dirayu oleh pihak pendakwaan.

Jika rayuan dibenarkan, Najib boleh diperintahkan untuk membela diri.

Selain itu, bekas Ahli Parlimen Pekan itu, berdepan kes penyelewengan dana 1MDB berjumlah RM2.28 bilion, tiga pertuduhan pengubahan wang haram membabitkan dana SRC International, RM27 juta.

Najib turut berdepan enam pertuduhan pecah amanah harta kerajaan berjumlah RM6.6 bilion yang didakwa bersama-sama bekas Setiausaha Perbendaharaan, Tan Sri Mohd. Irwan Serigar Abdullah.


Israel lanjut tempoh tahanan Khalil Awawdeh

0

BANGI, Jumaat – Tempoh penahanan banduan Palestin, Khalil Awawdeh, 41 tahun dilanjutkan selama 16 bulan oleh mahkamah Israel dengan alasan dia cuba menyeludup telefon bimbit beberapa hari sebelum dia dibebaskan.

Memetik Ismaweb.net, Khalil dituduh memiliki serta menggunakan telefon bimbit ketika dia dipindahkan dari Hospital Assaf ke klinik Penjara Al-Ramla.

Dalam pada itu, peguam Khalil, Khaled Zabarqa memaklumkan mahkamah Israel turut mengenakan denda sebanyak 5,000 shekel Israel (RM6,140) serta tambahan lapan bulan tempoh penggantungan kepada Khalil.

Khalil merupakan bapa kepada empat kanak-kanak perempuan itu melancarkan mogok lapar selama lebih 170 hari sejak 3 Mac lalu di Penjara Israel bagi membantah tindakan rejim Israel yang enggan membebaskannya.

Artikel berkaitan

Pelajar New Sales Wales, Victoria Jalani Ujian Covid-19 2 Kali Seminggu

Bakar bendera Israel tanda solidariti – UMNO

Israel mohon maaf atas pembunuhan Shireen Akleh

Islamophobia: Batu nisan perkuburan Islam di Jerman diserang

Masjid Biru Istanbul dibuka semula buat umat Islam

Sementara itu, Amnesty International menyifatkan sistem pentadbiran rejim Israel terhadap tahanan sebagai amalan kejam serta tidak adil yang membantu mengekalkan sistem diskriminasi dan rasis terhadap rakyat Palestin.


Isu politik Melaka tidak jejas persediaan UMNO bagi PRN

0

BANGI, Jumaat – Pertukaran Ketua Menteri Melaka yang bangkit sebagai isu politik terkini tidak akan menjejaskan UMNO dalam persiapan untuk berdepan Pilihan Raya Negeri (PRN).

Ahli Majlis Kerja Tertinggi (MKT) UMNO, Datuk Seri Ahmad Maslan berkata, Datuk Seri Sulaiman Md Ali meletakkan jawatan sebagai Ketua Menteri Melaka atas faktor kesihatan dan bukannya faktor politik.
“Media juga melaporkan Sulaiman mempunyai masalah kesihatan dan perkara ini luar jangkaan. Kita akan selidik dan memastikan ia tidak menjejaskan persiapan UMNO untuk berdepan dengan Pilihan Raya Negeri (PRN),”ujarnya.
Beliau berkata demikian selepas hadir merasmikan aplikasi e-Kaunter dan piagam pelanggan Lembaga Pembiayaan Perumahan Sektor Awam (LPPSA) hari ini.
Tambah beliau, Pengerusi Perhubungan UMNO Negeri Melaka, Datuk Seri Ab Rauf Yusoh merupakan individu yang selayaknya mentadbir negeri berkenaan.
“Ab Rauf dah lama pimpin Melaka dan beliau juga Ketua Bahagian Masjid Tanah jadi selayaknya untuk ambil alih.
“Kerajaan negeri perlu diteruskan dan kita harapkan Malaysia Madani boleh dilaksanakan di Melaka termasuk pentadbiran Kerajaan Perpaduan,” ujarnya lagi.
Pada Rabu, Datuk Seri Sulaiman Md Ali telah menyerahkan surat peletakan jawatannya kepada Presiden UMNO, Datuk Seri Ahmad Zahid Hamidi.
Zahid kemudian menghadap Yang Dipertua Negeri Melaka, Tun Ali Rustam untuk mempersembahkan nama calon bagi jawatan tersebut dengan Ab Rauf menjadi calon tunggal yang dinamakan UMNO.


Jangan layan khabar angin tarikh 1 Syawal – JAKIM

0

BANGI, Jumaat –
Jabatan Kemajuan Islam (JAKIM) menyarankan semua pihak termasuk pengurusan masjid dan surau untuk membuat semakan ketepatan tarikh hijrah yang terdapat pada jam digital azan agar sentiasa selari dengan kalendar hijrah dikeluarkan jabatan itu atau berkuasa agama negeri dan disahkan Panel Pakar Falak.

Memetik Bernama, JAKIM menyatakan pihaknya mengambil maklum tentang penularan satu tangkap layar dipercayai memaparkan ‘Pemberitahuan Akhir Ramadan 1444H 20 April 2023’ yang disiarkan menerusi sebuah paparan iklan di sebuah masjid.

Dalam pada itu, JAKIM menerusi kenyataannya hari ini berkata paparan berkenaan telah menimbulkan spekulasi dalam kalangan warga maya mengenai tarikh Aidilfitri tahun ini.

“
JAKIM ingin memaklumkan bahawa pengisytiharan tarikh 1 Syawal pada setiap tahun bagi Malaysia dibuat oleh Penyimpan Mohor Besar Raja-Raja, melalui media utama sejurus menerima laporan hasil cerapan anak bulan yang dibuat di 29 lokasi cerapan rasmi, setelah mendapat mandat Yang di-Pertuan Agong yang mewakili Duli-duli Yang Maha Mulia Raja-Raja,” menurut kenyataan itu.

Artikel berkaitan

Pelajar IPT Diberi 5 Hari Pelepasan Pulang Mengundi

10 Jam Keluarkan Mangsa Daripada Timbunan Runtuhan Di Cameron Highlands

1,389 kemalangan dicatatkan hari kedua Op Selamat ke-20 semalam

YADIM Buat Aduan Kepada SKMM

Tiada `perang dingin’ kerajaan negeri dan kerajaan Pusat – MB

Kenyataan itu turut memaklumkan cerapan Hilal Syawal bagi tahun ini akan dijalankan pada petang 20 April bersamaan dengan
29 Ramadan 1444H.

Sehubungan itu,
 semua pihak diminta menghormati ketetapan yang dibuat oleh Majlis Raja-Raja mengenai perkara itu dan tidak membuat sebarang andaian mengenai tarikh Aidilfitri tahun ini.


JBPU batal pemilihan UMNO Bahagian Tumpat

0

BANGI, Jumaat – Jawatankuasa Bantahan Pemilihan UMNO 2023 (JBPU) membatalkan keputusan pemilihan UMNO Bahagian Tumpat, Kelantan yang berkuatkuasa serta merta pagi tadi.
Ia didapati kerana wujudnya ketidakteraturan perjalanan dalam mesyuarat perwakilan dan proses pemilihan UMNO Bahagian itu pada 18 Mac lalu.
Surat bertarikh 30 Mac 2023 itu dihantar kepada Setiausaha UMNO Bahagian Tumpat, Kasim Umar dan ditandatangan Datuk Abu Bakar Isa Ramat selaku Pengerusi JBPU.
JBPU membuat keputusan dan ketetapan bahawa mesyuarat dan pemilihan UMNO Bahagian Tumpat tidak sah meneliti aduan yang diterima.
UMNO Bahagian Tumpat dikehendaki melaksanakan pemilihan semula bagi semua peringkat jawatan, tetapi tidak terlibat untuk pemilihan peringkat pusat dan calon perlu menggunakan nombor dan senarai perwakilan yang sama untuk proses tersebut.
Perincian lanjut pemilihan seperti tarikh, masa dan tempat juga ditetapkan oleh Badan Perhubungan UMNO Kelantan dan dipantau oleh Jawatankuasa Pemilihan UMNO Negeri.
Dalam pemilihan itu, penyandang Ketua UMNO Bahagian Tumpat, Datuk Zulkifli Abdullah dicabar tiga calon, antaranya Wan Sanusi Wan Yunus, Ibrahim Othman dan Rosdi Mamat.


Kerajaan bakal bangunkan pangkalan data untuk PMKS

0

KUALA LUMPUR, Jumaat – Kerajaan bakal mewujudkan satu pangkalan data mengandungi semua maklumat berkaitan usahawan mikro, kecil dan sederhana yang berada di bawah 66 agensi dan institusi di negara ini.

Timbalan Perdana Menteri, Datuk Seri Dr Ahmad Zahid Hamidi berkata, inisiatif itu bertujuan memastikan perkongsian data dan penyelarasan maklumat selaras dengan keputusan dibuat dalam mesyuarat Majlis Pembangunan Usahawan dan PMKS Kebangsaan (MPUPK) 2023.

“Perkara ini bagi memastikan sebarang bentuk latihan, pemantauan, pinjaman dan geran dana, dapat diselaraskan agar tidak berlaku pertindihan,” katanya pada sidang media selepas mempengerusikan mesyuarat MPUPK Bilangan 1 Tahun 2023 di Parlimen semalam.

Sementara itu, Ahmad Zahid yang juga Menteri Kemajuan Desa dan Wilayah berkata, ia merupakan mesyuarat MPUPK yang pertama diadakan selepas kerajaan dibentuk.

Artikel berkaitan

Penggantungan ini bukan satu pengakhiran – Hishammuddin

Bunuh suami kekasih, tanam mayat selepas hubungan sulit terbongkar

Pertuduhan ini petunjuk kerajaan dalam ketakutan – Sanusi

Bela Vernakular, Kenyataan Pemuda MIC Mengeruhkan Keadaan

Suspek bakar isteri ditahan di Nibong Tebal

MPUPK diwujudkan sebagai platform utama dalam membincangkan program serta inisiatif pembangunan usahawan dan PMKS selari dengan aspirasi Dasar Keusahawanan Nasional 2030 (DKN 2030).

“Mesyuarat juga memutuskan bahawa usahawan di Sabah dan Sarawak, perlu diberikan keutamaan dengan membangunkan bakat dan potensi mereka, serta menyalurkan dana mencukupi bagi menjalankan program pewujudan usahawan termasuk mempermudahkan proses pendaftaran,” tambah beliau.

Ahmad Zahid berkata, penyelarasan usahawan vendor mesti dilakukan bagi memastikan pencapaian negara dalam PMKS lebih tinggi daripada 37 peratus yang dicapai negara ketika ini.

Selain itu, beliau memaklumkan jaringan e-dagang diperlukan untuk mewujudkan pasaran baharu kepada produk dan perkhidmatan yang dikeluarkan oleh PMKS.


Lima menteri mengiringi Anwar ke China, dua daripada DAP

0

BANGI, Jumaat – Seramai lima orang menteri termasuk dua orang pemimpin DAP mengiringi Perdana Menteri Malaysia, Datuk Seri Anwar Ibrahim dalam lawatan beliau ke China dalam
menghadiri Forum Boao bagi Persidangan Tahunan Asia (BFA 2023) di China.

Datuk Seri Anwar Ibrahim dijadual memulakan lawatan rasmi empat hari ke China bermula 29 Mac 2023 sehingga Sabtu untuk bertemu pemimpin utama negara itu serta pelabur dan tokoh korporat utama China.

Menteri yang terlibat mengiringi Anwar ialah Menteri Pengangkutan, Anthony Loke dan Menteri Perumahan dan Kerajaan Tempatan, Nga Kor Ming yang merupakan pemimpin daripada Parti Tindakan Demokratik DAP.

Tiga lagi menteri termasuk Menteri Perdagangan Antarabangsa dan Industri (MITI), Tengku Datuk Seri Zafrul Tengku Abdul Aziz, Menteri Sains, Teknologi dan Inovasi, Chang Lih Kang dan Menteri Pelancongan, Seni dan Budaya, Datuk Seri Tiong King Sing.

Artikel berkaitan

Undi Melayu, PRN Johor & Melaka jadi petunjuk pada PRU 15

‘Bila saya jadi PM, saya tak mahu zalim, nafikan hak rakyat…’- Anwar

Utamakan  Bahasa Kebangsaan Dalam Semua Aspek Kehidupan

BN-PH tawar 5 perkara jika tawan Kedah

Wakil rakyat ditegur merokok di bangunan Parlimen

Ketibaan beliau di Lapangan Terbang Qionghai Boao petang tadi, disambut Menteri Luar Negeri Datuk Seri Zambry Abdul Kadir, Ketua Setiausaha Kementerian Luar Negeri, Datuk Seri Amran Mohamed Zin dan Duta Besar Malaysia ke Republik Rakyat China, Raja Datuk Nushirwan Zainal Abidin.

Menurut Zambry, jadual Anwar agak padat sepanjang tempoh beliau di sini bermula dengan ucapan
semasa Sesi Pembukaan Plenari Boao Forum for Asia (BFA) dan seterusnya berlepas ke Beijing dan menghadiri program pertama Perdana Menteri di Beijing iaitu Majlis Iftar bersama rakyat Malaysia yang berada di China.

Tambah Zambry, hari ini jadual padat mengiringi perjalanan sehari Perdana Menteri di sini, di mana beliau dijadual menyampaikan ucapan di Tsinghua Universiti, salah satu universiti tersohor di China, diikuti kunjungan hormatnya ke atas Jinping.

Anwar juga mengadakan kunjungan hormat ke atas Presiden China, Xi Jinping serta dijadualkan akan menghadiri Mesyuarat Meja Bulat bersama pelabur-pelabur berprofil tinggi dan tokoh-tokoh korporat China diikuti dengan Forum Perniagaan membabitkan 1,000 orang peserta dari kedua-dua negara.

Lawatan tersebut merupakan inisiatif bagi mengukuhkan hubungan diplomatik antara Putrajaya dan Beijing yang terjalin sejak 1974 dan penghargaan agar China kekal menjadi rakan dagang terbesar Malaysia.

Anwar dijangka menamatkan jadual hari Jumaat dengan program iftar
anjuran Malaysia-China Chamber of Commerce yang juga persatuan peniaga-peniaga Malaysia di China dan juga akan dihadiri pemimpin komuniti Islam di China selain tokoh korporat Malaysia
yang menyertai lawatan ini.


Permohonan permit jual mercun dijangka meningkat

0

KUALA LUMPUR, Khamis – Permohonan permit penjualan mercun dan bunga api dijangka meningkat tahun ini berikutan negara tidak lagi dalam berdepan kekangan pandemik Covid-19.

Ketua Polis Kelantan, Datuk Muhamad Zaki Harun berkata, kesemua ibu pejabat polis daerah sudah bersedia dengan kemungkinan itu.

Tambah beliau, permit untuk menjual mercun dan bunga api mungkin dikeluarkan dua minggu sebelum Hari Raya Aidilfitri.

“Mungkin lebih ramai peniaga akan membuat permohonan menjual mercun selepas beberapa tahun musim perayaan berada dalam pandemik Covid-19,” katanya selepas program mengagihkan bubur lambuk kepada pengguna jalan raya pada Khamis.

Artikel berkaitan

Norsyahrin Hamidon dinobat Presiden DPMM yang baharu

PN jumpa Anwar bincang isu agihan peruntukan pembangkang

APM Johor siap siaga amaran hujan berterusan tahap bahaya

Kuza, Kuni diarah failkan pembelaan terhadap saman fitnah

688 permohonan diterima libat anak lahir di luar negara – KDN

Muhamad Zaki juga memaklumkan polis akan memperketatkan operasi di sempadan dalam memantau penyeludupan terutama mercun pada musim perayaan kelak.

“Kita baharu sahaja selesai mengadakan mesyuarat dengan pihak berkuasa Thailand dan akan ada strategi baharu yang akan diaturkan,” katanya.

Beliau turut menjangka peningkatan penyeludupan mercun menjelang hari perayaan nanti, namun pihaknya bersedia dalam sebarang kemungkinan.

“Setakat seminggu Ramadan belum ada kes penyeludupan mercun ke negara ini,” ujarnya.


Seribu akok terjual dalam sehari di bulan Ramadan

0

BANGI, Jumaat – Limpahan rezeki di bulan Ramadan menyebabkan seribu akok telah terjual dalam masa sehari oleh pengusaha akok di Kampung Gong, Pulai Chondong, Kelantan.
Memetik Berita Harian, penguasah akok, Nik Hasnah Nik Hassan, 44, berkata, pada hari biasa sebanyak 200 hingga 400 biji akok sahaja terjual dalam masa sehari namun, telah meningkat dua kali ganda pada bulan Ramadan sehingga menyebabkan tidak cukup kakitangan untuk mengendalikannya.
Tambahnya lagi, pada hari biasa dia turut dibantu oleh suaminya, Nasir Samat, 47 untuk membakar akok, namun di bulan Ramadan ini dia dibantu oleh para pekerjanya yang sebanyak lapan orang.
“Seawal jam 6.30 pagi kami sudah mula bekerja untuk proses penyediaan dan membakar akok bagi pelanggan yang datang membelinya di kedai selain memenuhi tempahan daripada jabatan kerajaan.
“Jualan akok mereka mendapat sambutan menggalakkan sekali gus memberi peluang kepada kami untuk menambah pendapatan sepanjang Ramadan ini,” katanya.
Ibu kepada anak yang berusia dalam lingkungan 14 hingga 21 tahun ini berkata, akok yang dijual di sini merupakan resipi olahannya yang tersendiri sejak mula berniaga sekitar sembilan tahun yang lalu.
“Bagi penyediaan akok sepanjang Ramadan, sebanyak 2,500 telur diperlukan setiap hari selain 300 kelapa dan juga kismis bagi menyedapkan lagi rasa akok selepas ia siap dimasak.
“Rata-rata pelanggan yang pernah mencuba akok ini memuji rasa akok bunga kismis kerana ia berbeza dengan akok biasa dijual,” katanya.
Nik Hasnah berkata lagi, untuk membakar akok ini mempunyai cara yang tertentu bagi mengelakkan akok itu menjadi hangus.
“Walaupun proses untuk membakar akok pandan itu memang nampak senang, tetapi sebenarnya ia perlu dibuat dengan teliti bagi memastikan kuih itu menepati cita rasa pelanggan.
“Bermula tahun lalu, saya terpaksa menaikkan harga akok daripada RM5.50 kepada RM6 sebiji disebabkan kenaikan harga barang, namun mujurlah pelanggan memahaminya,” katanya.


Sulaiman rayu sokongan rakyat Melaka terhadap kepimpinan baharu

0

BANGI, Jumaat – Ketua Menteri Melaka, Datuk Seri Sulaiman Md Ali merayu rakyat Melaka untuk memberikan sokongan penuh terhadap kepimpinan kerajaan negeri yang baharu termasuk Ketua Menteri Melaka yang bakal mengganti posisinya hari ini.
“Hari ini adalah hari terakhir saya memegang amanah mengetuai dan memimpin pentadbiran Kerajaan Negeri Melaka sebagai Ketua Menteri Melaka ke-12 bermula dari 9 Mac 2020 yang lepas.
“Saya menyeru dan merayu kepada rakyat Melaka agar dapat memberikan kerjasama yang terbaik kepada barisan kepimpinan yang baharu, sama seperti yang telah diberikan kepada saya sebelum ini demi negeri Melaka yang tercinta,” katanya menerusi catatan di Facebook rasminya pagi ini.
Menerusi catatan tersebut, beliau turut menzahirkan penghargaan dan ucapan terima kasih kepada rakyat Melaka dan memohon maaf sekiranya beliau mempunyai sebarang kesilapan atau kekhilafan sepanjang menjadi pemimpin negeri tersebut.
Mengulas lanjut, beliau turut menzahirkan ucapan terima kasih dan memohon maaf atas sebarang kekhilafan sepanjang memikul tanggungjawab sebagai ketua menteri.
Tambah Sulaiman, harapan beliau selepas meletakkan jawatan ialah rakyat Melaka kekal diberikan keselamatan, keamanan dan kemajuan sebagai sebuah negeri Baldatun Toiyibatun Warabbun Ghafur.
Pejabat Setiausaha Kerajaan (SUK) Melaka semalam mengesahkan Istiadat Pengurniaan Suratcara Pelantikan dan Angkat Sumpah Jawatan, Taat Setia serta Sumpah Simpan Rahsia Yang Amat Berhormat Ketua Menteri Melaka baharu akan diadakan jam 3 petang hari ini.


Tindakan Israel serbu Al-Aqsa hina sensitiviti umat Islam sedunia

0

BANGI, Jumaat – Tindakan kurang ajar rejim Israel yang menyerbu Masjid Al-Aqsa baru-baru ini dianggap telah menghina sensitiviti umat Islam di seluruh dunia.

Kaukus Palestin Parlimen Malaysia berkata, perbuatan puak pelampau Zionis yang dilindungi oleh pihak polis Israel itu telah mencabuli hak asasi kebebesan beragama dan berkepercayaan rakyat Palestin.

Kaukus berkenaan turut mengecam sekeras-kerasnya serbuan itu terutamanya ia dilakukan sewaktu umat Islam sedang menyambut bulan suci Ramadan.

“Penggunaan kuasa sembarangan oleh tentera rejim aparteid penjajah Israel ke atas rakyat Palestin yang tidak berdaya adalah berlawanan dengan semua norma dan perundangan kemanusiaan serta hak asasi manusia.

Artikel berkaitan

Afghanistan masih larang wanita belajar di universiti

Korea Utara Uji Peluru Berpandu Hipersonik

Thailand Benarkan Ganja Ditanam Di Rumah

RSF umum gencatan senjata di Sudan sempena Aidilfitri

Gempa Turkiye & Syria: Arkitek apartmen mewah ditahan selepas larikan diri

“Dengan melakukan serbuan haram, maka Israel telah memungkiri janji terkini mereka untuk menghormati bulan mulia Ramadan,” katanya dalam kenyataan media hari ini.

Anggota Kaukus yang dianggotai oleh Ahli Parlimen Ledang, Syed Ibrahim Syed Noh serta Datuk Seri Saifuddin Abdullah (Indera Mahkota), Young Syefura Othman (Bentong), Syahredzan Johan (Bangi), Abdul Latiff Abdul Rahman (Kuala Krai), Datuk Seri Doris Sophia Brodi (Sri Aman), Ahmad Tarmizi Sulaiman (Sik), Mohamad Shafizan Kepli (Batang Lupar), Datuk Rosol Wahid (Hulu Terengganu), Datuk Muhammad Bakhtiar Wan Chik (Balik Pulau), Howard Lee Chuan How (Ipoh Timor) dan Zakri Hassan (Kangar).

Dalam mesyuarat yang diadakan kali pertama kelmarin, Kaukus yang baru sahaja dibentuk itu menyeru agar keamanan, kebebasan, dan keadilan untuk seluruh rakyat Palestin.

Mereka juga menggesa masyarakat dan Ahli-Ahli Parlimen di seluruh dunia mengambil tindakan segera bagi menghentikan pelanggaran oleh Israel yang dilihat kian meningkat sepanjang tahun ini.

Menurut Kaukus berkenaan, komitmen terhadap perjuangan rakyat Palestin tidak berbelah bahagi dan anggota-anggota akan melakukan yang sebaik mungkin dalam memastikan suara rakyat Palestin didengari serta hak-hak mereka dihormati.

“Kaukus ini akan melaksanakan beberapa strategi dan tindakan bersama pihak berkepentingan dalam usaha mencapai hak, kebebasan dan keadilan untuk Palestin,” jelasnya lagi. – MALAYSIAGAZETTE


Mangsa sindiket penipuan jangan takut buat laporan polis

0

BANGI, Sabtu – Lebih 400 mangsa sindiket penipuan pelaburan Planetrade membabitkan anggaran kerugian RM56 juta digesa membuat laporan polis.

Setiausaha Agung Pertubuhan Kemanusiaan Masyarakat Antarabangsa Malaysia (MHO), Datuk Hishamuddin Hashim berkata, mangsa takut membuat laporan polis selepas beberapa ejen ditahan reman dan dibekukan akaun bank oleh pihak berkuasa.

“Mangsa tidak perlu takut dan diminta untuk membuat laporan polis bagi mendapatkan keadilan sekali gus memastikan individu terbabit dikenakan tindakan.

“Saya juga hendak perbetulkan pemikiran mereka bahawa individu atau mana-mana pihak tidak mahu membuat laporan, ia adalah satu jenayah di bawah Seksyen 202 kanun keseksaan.

Artikel berkaitan

KJP diminta semak, kemas kini data tanah persekutuan

KWSP Akan Lancar I-Sayang Tahun Depan

2.8 juta pasport pasca Covid-19 dikeluarkan Jabatan Imigresen

Bangunkan rakyat bermentaliti kelas pertama – Raja Muda Perlis

Pengambilan vaksinasi Covid-19 tunjuk peningkatan

Beliau turut mencadangkan kepada pihak berkuasa termasuk Suruhanjaya Syarikat Malaysia (SSM) untuk membuat siasatan lebih terperinci berkaitan kes tersebut.

Sementara itu, mangsa, Siti bukan nama sebenar, terpengaruh dengan janjian pulangan dividen sebanyak empat peratus setiap bulan oleh ketua pegawai eksekutif syarikat yang dikenali sebagai Datuk Khairul.

Jelas ibu tunggal tiga anak itu, dia kerugian sebanyak RM230,000 wang dari simpanan dan pencen suaminya.

Selain itu, menambah kepercayaan saya apabila ejen yang dikenali sejak 2016, pernah melakukan pelaburan bersamanya sebelum ini secara langsung meyakinkan diri ini untuk melabur.

Azlin bukan nama sebenar dengan kerugian RM165,000 berharap mana-mana pihak khususnya Polis Diraja Malaysia (PDRM) dapat membantu bagi mendapatkan keadilan sewajarnya untuk mereka.

“Saya yakin untuk melabur sebanyak RM165,000 kerana mereka menggunakan syarikat peguam terkenal dan memberi imbuhan pada sambutan hari lahir,” ujarnya yang kini bekerja sebagai tukang jahit.


Barisan Exco Melaka baharu akan dibentuk dalam 48 jam

0

BANGI, Sabtu
 – Kesemua Barisan Ahli Majlis Mesyuarat Kerajaan Negeri (Exco) Melaka terdahulu di bawah kepemimpinan Datuk Seri Sulaiman Md. Ali terbubar secara automatik selepas Ahli Dewan Undangan Negeri (ADUN) Lendu itu melepaskan jawatannya.

Ketua Menteri Melaka, Datuk Seri Ab. Rauf Yusoh berkata barisan Exco yang baru akan dilantik dalam tempoh 48 jam.

Saya kini sedang dalam pertimbangan untuk melantik Exco baharu dan akan diputuskan dalam tempoh 48 jam, kekosongan jawatan ini tidak boleh dibiarkan terlalu lama kerana negeri (pentadbiran) perlu berjalan.

“Buat masa ini saya tidak mendapat panduan lagi (komposisi) barisan Exco untuk dibentuk dan akan merujuk kepada Presiden dahulu apakah hala tujunya, petua itu nanti diambil bagi merangka Exco kerajaan negeri.”

Beliau berkata demikian ketika sidang media selepas Istiadat Pengurniaan Suratcara Perlantikan dan Angkat Sumpah Jawatan Ketua Menteri Melaka Ke-13 di Seri Negeri, Ayer Keroh, Melaka semalam.

Artikel berkaitan

Tun Faisal sertai BERSATU

Tarikh tengok anak bulan Syawal pada 20 hari bulan

Pakar undang-undang, forensik anggotai Jawatankuasa Khas siasat kematian kes Adib

Tiada cadangan tutup akaun media sosial yang disalah guna – Fahmi

PRN Johor Hanya Buang Masa Dan Sia-Sia

Katanya, sama ada barisan Exco yang terdahulu akan dilantik semula akan bergantung kepada beliau namun masih mengekalkan jumlah Exco seramai 10 orang.

Ab. Rauf mengangkat sumpah sebagai Ketua Menteri Melaka Ke-13 di Pejabat Yang Dipertua Negeri Melaka, Seri Negeri kira-kira pukul 3.33 petang semalam.

Istiadat Pengurniaan Surat cara Pelantikan dan Angkat Sumpah Jawatan, Taat Setia serta Sumpah Simpan Rahsia dilakukan di hadapan Yang Dipertua Negeri Melaka, Tun Mohd. Ali Mohd. Rustam di Dewan Seri Utama.


Bekas ADUN Bukit Kayu Hitam meninggal dunia

0

BANGI, Sabtu –
Bekas Ahli Dewan Undangan Negeri (ADUN) ADUN Bukit Kayu Hitam, Datuk Ahmad Zaini Japar, meninggal dunia pagi tadi di Pusat Perubatan Universiti Malaya (PPUM).

Perkara itu disahkan anaknya, Ahmad Qusyairi yang memaklumkan Ahmad Zaini menghembuskan nafas terakhir jam 5.42 pagi tadi.

Menerusi hantaran di Facebooknya, Ahmad Qusyairi berkata, jenazah akan dibawa ke rumah keluarganya di Changlun, Kubang Pasu untuk urusan pengebumian.

Ahmad Zaini yang juga bekas Ketua UMNO Bahagian Kubang Pasu, pertama kali memenangi kerusi ADUN Bukit Kayu Hitam pada Pilihan Raya Umum Ke-12 (PRU12) pada 2008.

Artikel berkaitan

1,839 premis seluruh negara diperiksa sepanjang dua hari Ramadan – KPDN

MRSM Pendang Ditutup Sementara 3 Guru Positif

Rogol – bapa tiri berdepan hukuman sebat, 380 tahun penjara

40 Lagi Korban COVID-19

Caruman Baharu Dikreditkan Sepenuhnya Ke Akaun 1

Arwah turut mempertahankannya pada PRU13 namun tewas dalam pemilihan di kerusi sama melalui PRU14 pada 2018.

Arwah juga tidak bertanding untuk mempertahankan jawatannya sebagai ketua UMNO Bahagian Kubang pasu dalam pemilihan parti baru-baru ini atas alasan faktor kesihatan.


Bola sepak Perancis larang permainan dihenti ketika berbuka puasa

0

BANGI, Sabtu –
Persekutuan Bola Sepak Perancis (FFF) mengingatkan semua pengadil untuk tidak menghentikan perlawanan bagi membolehkan pemain beragama Islam berbuka puasa sepanjang bulan Ramadan.

Memetik AFP, situasi itu berbeza dengan Liga Perancis yang membenarkan perkara tersebut berlaku namun amalan sedemikian tidak termaktub dalam FFF.

Media tempatan turut melaporkan satu notis pemakluman berhubung perkara ini telah dikirim melalui e-mel kepada semua pengadil bola sepak di negara itu pada Khamis lalu.

Dalam pada itu, Ketua Suruhanjaya Pengadil FFF, Eric Borghini
berkata, persekutuan juga menyedari beberapa perlawanan peringkat amatur dihentikan untuk membolehkan pemain yang berpuasa untuk berbuka.

Artikel berkaitan

78 negara hadiri majlis pelantikan Presiden Turkiye

Taliban larang wanita sertai sambutan Aidilfitri di dua wilayah Afghanistan

HAMAS bincang isu ketegangan Palestin bersama Hezbollah

Israel serang Gaza awal pagi Khamis

Juruterbang enggan bawa Presiden Israel ke London

Tegas Borghini, pengecualian itu tidak dibenarkan dalam peraturan sambil menekankan bahawa ia termasuk menghormati prinsip sekularisme dalam bola sepak.

Sehubungan itu,
Liga Perancis mengambil keputusan sebaliknya apabila membenarkan perlawanan dihentikan seketika pada bulan Ramadan bagi membolehkan pemain beragama Islam untuk berbuka puasa.


Cecair vape dibenarkan tanpa sebarang kawalan?

0

BANGI, Sabtu – Pelaksanaan cukai ke atas penjualan cecair vape untuk rokok elektronik (e-rokok) pada kadar 40 sen setiap mililiter (ml) akan berkuat kuasa hari ini.

Pelaksanaan cukai itu diumumkan menerusi notis warta Kerajaan Persekutuan yang dikeluarkan semalam oleh Perdana Menteri, Datuk Seri Anwar Ibrahim yang juga Menteri Kewangan.

Warta dikeluarkan Menteri Kesihatan, Dr Zaliha Mustafa pula menyatakan tampalan, cecair dan gel nikotin untuk membantu menghentikan tabiat merokok kini dikecualikan daripada Akta Racun 1952.

Pengecualian itu terpakai ke atas tampalan dan gula-gula getah nikotin, yang didaftarkan di bawah Peraturan-peraturan Kawalan Dadah dan Kosmetik 1984.

Artikel berkaitan

Tidak logik dakwaan kebakaran Wisma Jakel disengajakan

Kerajaan bincang syor caruman KWSP majikan dinaikkan 20 peratus

Kaji semula tempoh masa jemaah haji di Tanah Suci

Gereja Borneo tarik balik semakan kehakiman kalimah Allah

Dewan Serbaguna & Ruang Solat dinamakan sempena Siti Sarah

Nikotin, dengan pengecualian kepada tembakau, diklasifikasikan sebagai racun Kumpulan C yang hanya boleh dijual doktor dan ahli farmasi.

Sebelum ini, Kementerian Kesihatan (KKM) memaklumkan sedang dalam proses untuk mengeluarkan produk cecair atau gel nikotin dalam Akta Racun 1952 sebelum melaksanakan cukai terhadap penggunaan rokok elektronik (e-rokok) dan vape.

Bagaimanapun, KKM memberi jaminan bahawa Rang Undang-Undang (RUU) Kawalan Produk Tembakau dan Merokok 2022 akan tetap diteruskan.


Kapal pengawal pantai China “The Monster” awasi projek gas Petronas

0

BANGI, Sabtu – Ketegangan dilihat semakin meningkat di kawasan perairan sekitar Projek Gas Kasawari milik syarikat minyak kebangsaan, Petronas di luar pantai Sarawak berikutan kehadiran berterusan kapal-kapal pengawal pantai China termasuk kapal CCG 5901 yang lebih dikenali dengan panggilan ` The Monster’.

Menurut Asia Maritime Transparency Initiative (AMTI), badan penyelidikan antarabangsa yang berpangkalan di Washington, gambar-gambar satelit dan data daripada AIS (Automatic Identification System) menunjukkan kapal pengawal pantai China CCG 5901 itu kerana saiz dan beratnya yang mencecah 12,000 tan, beroperasi berhampiran projek gas milik Petronas itu yang terletak di Blok SK316.

“The Monster” adalah kapal pengawal pantai terbesar dunia pada ketika ini.

Kapal CCG 5901 “The Monster”  daripada kelas-Zhaotou telah dibina pada 2016 oleh Jiangnan Shipyard di Shanghai.

Gambar-gambar satelit dan data AIS yang diperolehi oleh AMTI  juga menunjukkan kehadiran kapal Tentera Laut Diraja Malaysia (TLDM) memantau (shadow) “The Monster” itu.

Memetik portal Defence Security Asia, gambar-gambar kiriman pembaca kepada portal itu menunjukkan kehadiran sebuah kapal pengawal pantai China dan bot dipercayai digunakan oleh militia maritim negara itu beroperasi di platform minyak dan gas, berkemungkinan terletak di dalam perairan Sarawak.

Pic – (kredit pembaca Defence Security Asia) Ihsan DSA

Bagaimanapun, tidak dapat dipastikan sama ada ia adalah “The Monster” yang “berkawal” di platform minyak dan gas terbabit yang dipercayai berada dalam perairan Sarawak dan ZEE negara.

Menurut AMTI lagi, projek gas Kasawari yang bakal memulakan operasinya pada tahun ini terletak kira-kira 25 batu nautika di selatan Luconia Breakers (Hempasan Banti) . Ia kerap menerima kunjungan daripada kapal-kapal pengawal pantai China.

Pic – (kredit pembaca Defence Security Asia)

Luconia Breakers (Hempasan Bantin) adalah sebahagian daripada Gugusan Beting Patinggi Ali yang juga dikenali sebagai South Luconia Shoals.

Ia juga merangkumi Richmond Reef (Terumbu Balingian), Comus Reef (Beting Merpati) dan Connel Reef (Terumbu Dato Talip).

Menurut AMTI, notis daripada Jabatan Marin Malaysia menyatakan bahawa pengangkutan struktur “jacket” untuk Platform Pemprosesan Pusat Kasawari bermula pada 24 Februari lalu, dengan pembinaan dan pemasangan bermula daripada 8 Mac dan dijangka berakhir sehingga 30 April.

 Kapal pengawal pantai China itu “The Monster” tiba di Luconia Shoals (Beting Patinggi Ali) pada 17 Februari dan dengan cepat mengawasi operasi di Projek Gas Kasawari.

“Data daripada sistem AIS menunjukkan ia menghampiri Projek Gas Kasawari sehampir 7 Batu Nautika pada 18 Februari lalu dan hanya di antara 1 hingga 2 Batu Nautika pada Mac 11-12 serta Mac 17-19.”

Pic – (kredit AMTI)

“Pada ketika itu signal daripada sistem AIS miliknya berubah-ubah,membawa maksud bahawa kemungkinan kapal pengawal pantai China menghabiskan lebih banyak masa di Kasawari,” menurut AMTI.

Pada ketika ini, Kuala Lumpur mula bertindak dengan mengerah kapal Littoral Mission Ship (LMS) kelas-Keris Tentera Laut Diraja Malaysia (TLDM) KD Badik yang sedang dalam pelayaran ke Sabah untuk membuat persinggahan di Projek Gas Kasawari itu.

KD Badik merupakan salah sebuah daripada empat buah kapal LMS milik TLDM yang dibeli daripada China pada 2016.

Menurut AMTI, data daripada AIS mencadangkan bahawa KD Badik berada di barat Kasawari untuk mengelak berhadapan secara langsung dengan “The Monster” yang berada di bahagian timur, dengan data daripada AIS juga menunjukkan bahawa kedudukan di antara kedua-dua kapal itu mungkin lebih dekat.

Kali terakhir signal AIS KD Badik dikesan daripada Kasawari adalah pada Mac 22, dengan signalnya sekali lagi dikesan apabila ia berada di pangkalannya di Kota Kinabalu pada Mac 24.

Menurut AMTI, pada ketika laporan ini diterbitkan “The Monster” masih berada di Hempasan Bentin (Luconia Breakers).

Dalam satu laporan oleh Defence Security Asia pada 26 Februari lalu, kapal “The Monster” dilaporkan belayar pada kedudukan hanya 55 Batu Nautika daripada pantai Sarawak.

Pelayaran “The Monster” tidak jauh daripada kawasan pantai Sarawak itu telah dinyatakan oleh  ketua Projek Myoushu di Gordian Knot Center for National Security Innovation, Universiti Stanford, Raymond M. Powell menerusi ciapannya dalam akaun Twitter @GordianKnotRay.

Powell juga adalah seorang bekas Kolonel dalam Tentera Udara Amerika Syarikat.

Mengikut United Nations Convention On The Law of the Sea (UNCLOS) 1982, perairan berdaulat milik sesebuah negara (territorial waters) adalah sejauh 12 Batu Nautika daripada kawasan pantai (baseline) manakala kawasan perairan ZEE milik sesebuah negara adalah sejauh 200 Batu Nautika daripada pantai (baseline).

Pada awal Mac, badan penyelidikan itu turut menerbitkan laporan menyatakan bahawa pembangunan projek-projek hidrokarbon di Nam Con Son milik Vietnam, Kasawari (Malaysia) dan Tuna (Indonesia) akan meningkatkan ketegangan di Laut China Selatan pada tahun ini.

Lapangan gas ini ditemui pada 2011 dan terletak kira-kira 100 batu nautika daripada pusat kemudahan pemprosesan gas asli di Bintulu, Sarawak.– DSA


Keputusan hakim sokong permohonan, bangkitkan semula pengaruh Najib

0

BANGI, Sabtu – Keputusan Hakim Besar Sabah dan Sarawak, Datuk Abdul Rahman Sebli yang menyokong permohonan Datuk Seri Najib Razak untuk menyemak semula keputusan mahkamah yang mengekalkan sabitan dan hukuman penjara 12 tahun serta denda kerana menyeleweng RM42 juta dana SRC International Sdn Bhd, bakal memberi pengaruh besar pada bekas perdana Menteri itu.

Penganalisis politik, Dr Azmi Hassan berkata, penyokong Najib akan mengambil peluang menggunakan sokongan hakim paling kanan dalam panel tersebut untuk terus memberi sokongan dan membawa pengaruh ‘bosku’.

“Walaupun 4 dikatakan bersetuju hanya satu menentang, pihak penyokong Najib akan menggunakan satu yang menentang itu sebagai asas bahawa Najib tidak mendapat keadilan yang sebenarnya.

Jikalau keputusan 5-0 itu lain cerita semua hakim mahkamah persekutuan bersetuju tapi nampaknya satu yang membangkang dan yang membangkan itu dikatakan sebagai pemangkin yang menghidupkan lagi isu Najib.”

Mahkamah Persekutuan sudah memutuskan menolak permohonan Najib untuk menyemak semula keputusan mahkamah tertinggi negara.

Dalam pada itu, Dr Azmi berpandangan meskipun mahkamah sudah memutuskan menolak permohonan Najib untuk menyemak semula keputusan mahkamah tertinggi negara sebelum ini, ia dilihat tidak memberi kesab besar pada UMNO.

Ini kerana katanya, UMNO sudah bergerak sendiri di bawah pimpinan Datuk Seri Zahid Hamidi tanpa campur tangan Najib.

“Selama ini pun UMNO menghadapi PRU tanpa Najib maksudnya mereka sudah menjadi satu kelaziman tapi dengan keputusan ini sebenarnya dikatakan satu hakim yang menentang itu dikatakan memberi semangat atau kekuatan kepada UMNO maksudnya selepas penghakiman, isu itu akan digunakan lagi UMNO dikatakan akan memperkuatkan sokongan kepada UMNO itu sendiri,” katanya lagi.

Semalam, Lima panel hakim yang bersidang membabitkan Abdul Rahman bersama Datuk Vernon Ong Lam Kiat, Datuk Rhodzariah Bujang serta Datuk Nordin Hassan termasuk Hakim Mahkamah Rayuan Datuk Abu Bakar Jais menolak semakan tersebut dengan keputusan 4-1.


Keputusan semakan sabitan buktikan kes SRC Najib bukan bermotif politik

0

BANGI, Sabtu –  Keputusan Mahkamah Persekutuan semalam yang menolak permohonan Datuk Seri Najib Razak untuk menyemak sabitan dan hukumannya menandakan kesnya membabitkan dana SRC International Sdn Bhd itu telah berakhir, kata Timbalan Pendakwa Raya Datuk V. Sithambaram.

Memetik BERNAMA, Sithambaram yang mengetuai pasukan pendakwaan dalam kes itu berkata keputusan itu juga menunjukkan pertuduhan terhadap bekas perdana menteri itu dibuat secara sah dan tidak bermotifkan politik.

Beliau berkata kedaulatan undang-undang telah dilaksanakan dalam kes itu.

“Kepada ahli politik lain dan yang berkemungkinan menjadi pesalah lain, pendakwaan ini telah menunjukkan bahawa tiada siapa di negara ini yang mengatasi undang-undang.

Pendakwaan yang berjaya ini mesti menghantar mesej kepada semua bakal pesalah bahawa undang-undang akan mencari anda dan menghukum mereka yang bersalah,” katanya pada sidang media di lobi Istana Kehakiman hari ini.

Terdahulu, Mahkamah Persekutuan dalam penghakiman majoriti 4-1, menolak permohonan Najib untuk menyemak sabitan dan hukuman penjara 12 tahun serta denda RM210 juta kerana menyeleweng RM42 juta dana SRC International.

Artikel berkaitan

Pengangkutan awam percuma untuk OKU, pelajar sekolah

Beri ‘sedekah’ kepada pengundi tetap rasuah – Azam Baki

Sanusi janji bayar ganti rugi RM120,000 kepada Mahfuz

Ambil masa bertahun untuk selesai isu doktor kontrak – PM

‘Ulat’ parkir haram ditahan DBKL

Keputusan majoriti itu dibacakan oleh hakim Mahkamah Persekutuan, Datuk Vernon Ong Lam Kiat dan dipersetujui oleh hakim Mahkamah Persekutuan, Datuk Rhodzariah Bujang dan Datuk Nordin Hassan serta Hakim Mahkamah Rayuan, Datuk Abu Bakar Jais.

Hakim Besar Sabah dan Sarawak Datuk Abdul Rahman Sebli, yang mengetuai panel lima hakim bagaimanapun tidak bersetuju.

Namun sebaliknya bagi pihak pembelaan kes SRC bekas Perdana Menteri itu.

Peguamnya, Tan Sri Muhammad Shafee Abdullah yang mewakili Najib berkata penghakiman bertentangan itu akan membuka jalan lain dalam kes anak guamnya, namun beliau enggan mengesahkan sama ada permohonan semakan kedua akan difailkan.

“Ini bukan penamat. Boleh ada satu lagi prosiding mahkamah. Hasil daripada penghakiman minoriti, ada laluan yang dibuka.

“Ada kes semakan bukan sekali sahaja dilakukan. Selagi ada asas untuk semakan baharu, ia boleh dibuat,” katanya ketika sidang media.

Beliau berkata berikutan permohonan mereka kepada Kumpulan Kerja Majlis Hak Asasi Manusia Pertubuhan Bangsa-Bangsa Bersatu Mengenai Penahanan Arbitrari (UNWGAD), difahamkan proses itu telah bermula dan terdapat usaha untuk meminta Peguam Negara memberi maklum balas.

“Kami akan menghantar dokumen lanjut mengenai penghakiman minoriti dan majoriti ini kepada UNWGAD, supaya ia akan diteliti untuk mengetahui yang mana lebih baik,” tambahnya.

Najib, 69, yang kini menjalani hukuman penjara 12 tahun di penjara Kajang, telah memfailkan permohonan semakan bagi membatalkan keputusan yang dibuat oleh panel Mahkamah Persekutuan sebelum ini, diketuai oleh Ketua Hakim Negara Tun Tengku Maimun Tuan Mat, pada 23 Ogos tahun lalu.

Selain itu, beliau juga telah memfailkan permohonan pengampunan diraja pada September tahun lalu.

Pada 5 Januari lalu, beliau juga memfailkan petisyen kepada UNWGAD untuk meminta pembebasan daripada penjara atau perbicaraan semula kes SRC International yang dihadapinya berikutan pendengaran rayuan di Mahkamah Persekutuan yang beliau dakwa mempunyai kecacatan serius dan bertentangan dengan peraturan keadilan antarabangsa.


Keputusan sewajarnya ialah Najib dibebas dan dilepaskan – Hakim Besar Sabah & Sarawak

0

BANGI,  Sabtu – Panel Hakim Mahkamah Persekutuan sebelum ini mungkin tidak berlaku adil terhadap Najib Razak semasa ia mendengar dan menolak rayuan bekas perdana menteri itu terhadap sabitan serta hukuman dalam kes SRC International Sdn Bhd apabila Najib tidak diwakili secara sah, kata hakim tunggal yang menentang keputusan majoriti menolak rayuan Najib semalam.

Hakim berkenaan iaitu Hakim Besar Sabah dan Sarawak, Datuk Abdul Rahman Sebli yang mempengerusikan panel lima hakim Mahkamah Persekutuan semalam berkata, sehubungan itu beliau berpendapat bahawa keputusan yang wajar diberikan terhadap Najib adalah dibebas dan dilepaskan.

Dalam alasan penghakiman bertulis setebal 78 muka surat, beliau berkata nampak jelas baginya bahawa telah berlaku penyelewengan keadilan, bahawa bahawa pemohon (Najib) dinafikan daripada hak mendapat perbicaraan yang adil.

Beliau berkata tidak dinafikan bekas perdana menteri itu didakwa melakukan kesalahan yang amat serius, tetapi adalah penting orang tertuduh diwakili secara sah bagi menjamin wujudnya keadilan terhadap proses perbicaraan atau rayuannya.

Artikel berkaitan

Ahli Parlimen Wanita DAP Bermulut Jahat – Tajuddin

Akaun disekat, TV Pertiwi tuntut penjelasan pihak pengurusan TikTok dan kerajaan

Jangan sokong dan beli produk dijual warga asing – DBKL

Nombor plat FF 1 bernilai RM1.2 juta milik Sultan Ibrahim

Kampung Digital Melaka dilancarkan, perbaiki sistem penyampaian perkhidmatan

“Keadilan bukan sahaja mengenai bersalah atau tidak bersalah orang yang dituduh. Ia juga tentang memberikannya perbicaraan yang adil. Orang yang dituduh harus merasakan bahawa dia telah menjalani proses perbicaraan yang adil.

“Jika dia tidak boleh dibicarakan secara adil terhadap pertuduhan yang dikenakan, dia tidak sepatutnya dibicarakan sama sekali. Menafikan tertuduh daripada perbicaraan yang adil adalah satu bentuk ketidakadilan yang serius,” katanya dalam penghakiman minoritinya.

Hakim Abdul Rahman berkata hanya dalam kes-kes luar biasa, perbicaraan atau rayuan tertentu seharusnya diteruskan tanpa representasi undang-undang, tetapi dalam kes ini, tiada apa-apa yang luar biasa telah ditunjukkan untuk mewajarkan pendengaran rayuan utama tanpa representasi undang-undang,” katanya.

Beliau turut memetik kes Sankar v The State [1994] UKPC 1, yang menunjukkan bahawa ketidakcekapan peguam tertuduh telah menghalangnya daripada memperoleh perbicaraan yang adil.

Hakim itu berkata dalam kes berkenaan, Lord Woolf dalam menyampaikan penghakiman Privy Council berkata “dalam keadaan melampau yang menyaksikan defendan dinafikan daripada perbicaraan yang adil, maka walaupun peguambelanya sendiri yang bertanggungjawab terhadap apa yang telah berlaku, mahkamah rayuan mungkin perlu membatalkan sabitan itu dan akan berbuat demikian jika didapati berlaku ketidakadilan.

“Yang Mulia Hakim itu bercakap dalam konteks kuasa mahkamah rayuan dalam mendengar rayuan daripada keputusan mahkamah perbicaraan, tetapi saya tidak nampak sebab yang sah dari segi undang-undang mengapa ia tidak boleh digunakan untuk permohonan bagi semakan di bawah Peraturan 137 Kaedah-kaedah Mahkamah Persekutuan 1995, kerana keseluruhan tujuan di sebalik Peraturan itu adalah bagi mencegah ketidakadilan kepada mana-mana orang yang tidak mempunyai remedi berkesan lain,” kata hakim itu.

Beliau berkata demikian sebagai merujuk kepada permohonan Najib untuk menyemak keputusan panel Mahkamah Persekutuan sebelum ini yang mengekalkan sabitan dan hukuman penjara 12 tahun serta denda kerana penyelewengan RM42 juta dana SRC International.

Datuk Seri Mohd Najib Razak semalam hadir di Mahkamah Persekutuan, Istana Kehakiman, Putrajaya berkaitan kes rasuah SRC International. Pic: MMTV

Dalam penghakiman majoriti 4-1 semalam, empat hakim yang menolak permohonan bekas perdana menteri itu ialah Hakim Mahkamah Persekutuan Datuk Vernon Ong Lam Kiat, Datuk Rhodzariah Bujang dan Datuk Nordin Hassan dan hakim Mahkamah Rayuan Datuk Abu Bakar Jais.

Hakim Abdul Rahman seterusnya berkata panel terdahulu juga tersilap apabila menghalang Datuk Hisyam Teh Poh Teik daripada menarik diri daripada bertindak sebagai peguam bela Najib.

“Oleh itu, dari segi undang-undang pemohon tidak mempunyai representasi undang-undang apabila rayuannya didengar dan ditolak pada 23 Ogos tahun lepas. Ia juga merupakan fakta yang tidak dipertikaikan bahawa ini adalah kali pertama pemohon menukar peguam cara dan peguam bela sejak perbicaraannya bermula di Mahkamah Tinggi pada 3 April 2019,” kata hakim itu.

Tambahnya, rekod Najib tidak menunjukkan bahawa beliau mempunyai tabiat menukar peguam, apatah lagi menukar peguam bagi tujuan melengahkan prosiding, justeru pemohon tidak boleh dipersalahkan kerana mendengar nasihat peguamnya.

Merujuk kepada permohonan penangguhan tiga hingga empat bulan perbicaraan rayuan utama oleh pemohon, Hakim Abdul Rahman berkata sehubungan itu ia perlu diterima sebagai dibuat dengan niat suci hati, dan bukannya muslihat atau strategi beliau untuk menangguhkan pendengaran rayuan utama seperti yang didakwa oleh pihak pendakwaan.

“Apa yang penting perlu diambil perhatian secara keseluruhan ialah tiada dakwaan, terbukti atau sebaliknya, bahawa penangguhan tiga hingga empat bulan adalah satu muslihat atau strategi oleh pemohon bagi menangguhkan pendengaran rayuan utama,” katanya.

Semalam, Najib gagal dalam usaha terakhirnya untuk mendapatkan semakan terhadap sabitan hukuman penjara 12 tahun dan denda atas kesalahan menyeleweng RM42 juta dana SRC International Sdn Bhd.

Najib, 69, yang kini menjalani hukuman penjara 12 tahun di penjara Kajang, telah memohon untuk membatalkan keputusan yang dibuat oleh panel Mahkamah Persekutuan sebelum ini yang diketuai Ketua Hakim Negara Tengku Maimun Tuan Mat pada 23 Ogos tahun lepas.

Dengan keputusan semalam, Najib akan terus menjalani baki hukuman penjara 12 tahun di penjara Kajang. –  BERNAMA


Kerajaan setuju tubuhkan Jawatankuasa Tertinggi tangani isu doktor kontrak

0

BANGI, Sabtu –
Jemaah Menteri bersetuju menubuhkan Jawatankuasa Peringkat Tertinggi bagi menangani isu doktor kontrak yang menjadi topik hangat dalam negara ketika ini.

Menteri Kesihatan, Dr Zaliha Mustafa berkata, perkara itu telah dibincangkan dan dipersetujui oleh jemaah menteri pada mesyuarat Kabinet semalam.

“Isu ini telah diperbincangkan di mesyuarat kabinet pada 31 hb Mac 2023 yang akhirnya bersetuju untuk menubuhkankan Jawatankuasa peringkat Tertinggi yang akan menggabungkan beberapa Kementerian dan agensi termasuk Ketua Setiausaha Negara

“Jawatankuasa itu menggabungkan beberapa kementerian dan agensi, termasuk membabitkan Ketua Setiausaha Negara, Tan Sri Mohd Zuki Ali,” katanya menerusi satu kenyataan.

Kenyataan Kementerian Kesihatan berhubung penubuhan Jawatankuasa Tertinggi bagi menangani isu doktor kontrak.

Susulan desas-desus berita tular di media sosial, beliau mendapati ada jemputan penganjuran mogok dalam kalangan doktor kontrak yang akan diadakan pada 3 hingga 5 April ini.

Bagaimanapun katanya, Kementerian Kesihatan (KKM) tidak mempunyai maklumat lanjut mengenai mogok itu.

Beliau berkata, kerajaan dari semasa ke semasa memberi maklum balas terhadap permasalahan serta permintaan yang ditimbulkan oleh anggota kesihatan, antaranya mewujudkan perjawatan tetap dan penajaan latihan kepakaran atau latihan lanjutan.

Selain itu, kenaikan pangkat secara ‘time-based’, peluang kenaikan ke gred khas dan mewujudkan gred UD56 untuk pakar perubatan dan sebagainya.

KKM juga katanya akan sentiasa peka dengan permasalahan serta permintaan yang ditimbulkan dan memastikan ia diteliti sesuai dengan isu semasa serta diberi penyelesaian sewajarnya berdasarkan kepada kemampuan ekonomi negara.

Justeru, beliau menekankan bahawa mogok bukan satu jalan penyelesaian terbaik dan permasalahan yang timbul perlu ditangani dengan penglibatan bersama secara profesional dan berhemah.


Tiada halangan ahli politik masuk universiti

0

BANGI, Sabtu – Tidak ada sebarang halangan bagi mana-mana pihak termasuk ahli politik daripada memasuki dan mengadakan program di institusi pengajian tinggi awam (IPTA), di negara ini.

Menteri Kementerian Pendidikan Tinggi , KPT, Mohamed Khaled Nordin bagaimanapun berkata individu yang mahu mengadakan program di IPTA perlulah berbincang dengan pihak pengurusan universiti berkenaan terlebih dahulu.

“Mungkin ada ‘break down’ dalam komunikasi, jadi dalam hal ini kita memang berharap agar kedua-dua pihak dapat berjumpa dan mengaturkan semula program agar dapat dibuat sekali lagi,” katanya dalam sidang akhbar selepas mempengerusikan mesyuarat Badan Perhubungan UMNO Johor, di Johor Bahru hari ini.

Ahli Parlimen Kota Tinggi itu berkata demikian ketika ditanya mengenai kenyataan Ahli Parlimen Muar Syed Saddiq Syed Abdul Rahman bahawa beliau dilarang memasuki kawasan kampus induk Universiti Teknologi Mara (UiTM) bagi menghadiri sesi dialog.

Artikel berkaitan

Wanita Berjasa Fokus Institusi Keluarga Dan Pendidikan

Kedudukan Saarani Kekal, Tiga Adun Masuk Parti Bangsa Malaysia

MB Selangor dijangka mengadap Sultan Selangor sebelum 25 Jun

Penjawat awam paling ramai terlibat rasuah di Selangor – SPRM

Negara tanggung kos biaya pesakit vape, bukan bertambah kaya

Pada Khamis, bekas menteri belia dan sukan itu dilaporkan berkata pihaknya kesal kerana dihalang sedangkan hanya mahu mendengar suara mahasiswa selain membincangkan beberapa isu berkaitan dengan mereka.

Syed Saddiq hadir di UiTM, Shah Alam jam 9.30 malam semalam bagi dialog yang dianjurkan pertubuhan Mahasiswa Demokratik.

Semalam, UiTM dipetik sebagai berkata Mahasiswa Demokratik Malaysia yang menganjurkan sesi dialog #JelajahMansuhAUKU di universiti tersebut, tidak menggunakan saluran rasmi memohon mengadakan program di Kampus Shah Alam.

Naib Canselor UiTM Prof Dr Roziah Janor dipetik sebagai berkata sepatutnya aktiviti pihak luar perlu mendapat kelulusan daripada universiti. – BERNAMA


Bakar Quran: Malaysia kutuk tindakan biadap Patrioterne Gar Live

0

BANGI, Sabtu – Malaysia mengutuk sekeras-kerasnya serangan keji yang berulang terhadap al-Quran di Denmark dengan insiden terbaru berlaku pada Jumaat.

Memetik BERNAMA,  K
ementerian Luar (Wisma Putra)
 berkata serangan serupa pada 24 Mac menunjukkan jenayah kebencian terhadap kitab suci umat Islam yang dilakukan pada Ramadan itu ternyata membelakangkan sensitiviti umat Islam di seluruh dunia.

1/ Malaysia condemns in the strongest terms the repeated vile attacks against the Holy Quran in Denmark on 31 and 24 March 2023.

— Wisma Putra (@MalaysiaMFA)
April 1, 2023

“Kami menggesa kerajaan Denmark supaya tidak mengklasifikasikan jenayah kejam ini sebagai kebebasan bersuara, sebaliknya mengambil tindakan segera terhadap pelaku yang menyebarkan kebencian dan hasutan untuk keganasan,” kata Wisma Putra menerusi Twitter.

Artikel berkaitan

Sekatan terhadap rakyat Palestin ke Al-Aqsa ketika Ramadan

Pesta Holi dicemari pencabulan ke atas wanita

Biadap! Pemuda Israel kencing, minum arak dalam perkarangan Al Aqsa

Kapal pengawal pantai China “The Monster” awasi projek gas Petronas

F-22 “Raptor” tembak jatuh sekali lagi objek misteri selepas belon pengintip China

Media sejak beberapa bulan kebelakangan ini melaporkan beberapa perbuatan membakar al-Quran atau percubaan untuk melakukannya oleh tokoh atau kumpulan Islamofobia di utara Eropah dan negara-negara Nordik.

Sejak itu perbuatan mencemarkan al-Quran telah mencetuskan kemarahan dan kecaman di seluruh dunia dan menggesa supaya kebenaran untuk melakukan protes ke atas Islamofobia perlu dihentikan.

Terdahulu,
 menurut trt world,
  kumpulan berhaluan kanan Denmark, Patrioterne Gar Live, yang anti-Islam dan ekstrimis mengulangi perbuatan keji dengan membakar kitab suci Quran di hadapan Kedutaan Turki di Copenhagen pada 24 dan 31 Mac lalu.

TÜRKİYE, DANİMARKA'DA KUR'AN-I KERİM'E VE TÜRK BAYRAĞINA YAPILAN SALDIRIYI LANETLEDİ

Danimarka'da dün Türkiye'nin Kopenhag Büyükelçiliği önünde Türk bayrağı ve Kur'an-ı Kerim'e saldırı düzenlendi.

Danimarka'daki İslam düşmanı ve aşırı milliyetçi Patrioterne Gar Live isimli…
pic.twitter.com/HzQcT0E09h

— KanalSiyasal (@KanalSiyasal)
March 25, 2023

Gar Live
 turut membakar bendera Turkiye dan menyiarkannya secara langsung pada halaman Facebook gerakan  yang dianggotainya itu. Klik
 https://www.facebook.com/profile.php?id=100077014422345

Tindakan jahat Gar Live itu memaksa Kementerian Luar di Ankara mengeluarkan satu kenyataan mengutuk perbuatan tidak hormat Gar Live terhadap agama orang lain, iaitu dengan membakar Quran pada ketika umat Islam berpuasa.

Ankara mengutuk sekeras-kerasnya perbuatan itu dn tidak akan menerima perbuatan yang  dibenarkan atas nama kebebasan bersuara.

Perbuatan itu juga secara jelas kata kerajaan Turkiye menunjukkan peningkatan Islamophobia, diskriminasi dan xenophobia yang kini berada pada tahap sangat memuncak di Eropah.

Kementerian Luar juga berkata tindakan pembakar Quran itu mencerminkan mereka tidak pernah belajar daripada peristiwa sebelumnya.

Press Release Regarding the Attack Targeting the Holy Quran and Our Glorious Flag in Denmark
https://t.co/0QSNcPvGNk

pic.twitter.com/IxixSIHF2Z

— Turkish MFA (@MFATurkiye)
March 31, 2023

Selain Turkiye, Arab Saudi turut mengutuk perbuatan itu yang dilihat menjadi-jadi dan ia hanya menyebarluaskan kebencian, ekstrimis kepada Islam.

Kenyataan itu juga menyebut perlunya kepada satu penyatuan dalam hal ini untuk mengangkat tolak ansur dan saling hormat menghormati agama lain.

#Statement
 | The Ministry of Foreign Affairs of the Kingdom of Saudi Arabia condemns and denounces in the strongest terms the burning of the Holy Quran by an extremist group in Denmark in front of the Turkish embassy in
#Copenhagen
.
pic.twitter.com/7DR6DCIpEq

— Foreign Ministry 🇸🇦 (@KSAmofaEN)
March 26, 2023


Lawatan PM ke China sebagai langkah populis – Penganalisis

0

BANGI, Sabtu – Lawatan Perdana Menteri, Datuk Seri Anwar Ibrahim ke China baru-baru ini dilihat sebagai suatu langkah populis untuk kepentingan pihak kerajaan sahaja.

Ketua Pegawai Operasi (COO) IRIS Institute, Mohamad Asyraf Farique berkata lawatan tersebut hanya meneruskan dasar luar yang telah dirangkum sebelum ini.

Kedatangan Datuk Seri Anwar Ibrahim ke China dilihat hanya meneruskan sahaja dasar luar seperti sebelum ini walaupun kita lihat Pakatan Harapan banyak mempersoalkan projek pencinaan dan menerima pendanaan demokrasi daripada Barat dengan jumlah yang agak besar dan langkah yang diambil ini kelihatan seperti langkah populis untuk survival mereka sebagai pemerintah.

Beliau berkata demikian ketika dihubungi TV Pertiwi bagi mengulas isu lawatan Perdana Menteri, Datuk Seri Anwar Ibrahim ke China baru-baru ini.

Tambah beliau, kebergantungan negara terhadap pelaburan dari luar masih lagi tinggi khususnya daripada China kerana masih belum mampu untuk membentuk dasar pembangunan yang lebih baik.

Artikel berkaitan

“Saya Tidak Terima Wang Dari UKSB’’ – Khairy Jamaluddin

PRN enam negeri diadakan serentak

MUDA desak kerajaan batal projek PJD Link

Perbanyakkan bertadarus di masjid – Sultan Terengganu

PN Masih Bincang Guna Logo PAS Pada Pilihan Raya

Bagaimanapun, katanya, penerimaan dana yang banyak itu tidak memberi impak yang besar dari sudut pelaburan itu sendiri.

Jelas beliau, pelaburan daripada China disifatkan sebagai hanya ingin mengaut keuntungan tanpa membangunkan industri negara secara keseluruhan.

Dan projek-projek pelaburan yang China lakukan kelihatan lebih banyak menguntungkan kuasa nasional China berbanding Malaysia sendiri. Dan ini satu perkara yang kita harus lihat kerana sejak daripada zaman Datuk Seri Najib sehingga sekarang, kepimpinan yang ada tidak benar-benar boleh berunding atau pun berada dalam posisi untuk kita mempunyai pengaruh ataupun kepentingan lebih baik daripada negara China.

Terdahulu, Perdana Menteri Datuk Seri Anwar Ibrahim telah mengadakan lawatan rasmi tiga hari ke Beijing, China pada Khamis bagi memajukan kerjasama strategik antara Kuala Lumpur dan Beijing.

Hari ini beliau mengetuai delegasi Malaysia menghadiri sesi mesyuarat meja bulat bersama pelabur berprofil tinggi dan juga tokoh korporat China dan pertemuan dengan rakan sejawatannya, Li Qiang.

Menerusi pertemuan itu kedua-dua pihak bakal memeterai 22 Memorandum Persefahaman (MoU) yang akan ditandatangani antara syarikat Malaysia dan China.


Pemandu tabur paku di jalan raya diburu polis

0

BANGI, Sabtu – Pe
milik dan pemandu kenderaan sedan berwarna hitam diburu  Polsi
Diraja Malaysia (PDRM) kerana dipercayai menabur paku di jalan raya sekitar kawasan lampu isyarat persimpangan Jalan Ipoh-Lumut, Batu Gajah, Perak baru-baru ini.

Ketua Polis Daerah Batu Gajah, Asisten Komisioner Mohamad Roy Suhaimi Sarif berkata pihaknya telah mengesan sebuah video yang tular di media sosial berhubung perkara itu semalam.

Dalam pada itu, Mohamad Roy Suhaimi mengesahkan turut menerima satu laporan polis berkaitan kejadian itu daripada pengguna jalan raya yang mengalami tayar bocor selepas melalui kawasan tersebut.

“Sehubungan itu, pemilik kenderaan jenis Nissan Almera dengan nombor pendaftaran AJK 869 sedang dikesan untuk siasatan lanjut,” katanya.

Artikel berkaitan

306 Sampel Kes Positif Mungkin Varian Omicron

Dakwaan komplot PN guling kerajaan tidak berasas

Acryl Sani bersara awal sebagai Ketua Polis Negara

Asyraf Wajdi tidak pertahan jawatan beri laluan muka baharu

Kertas siasatan wang zakat MAINS sedang dilengkapkan

Jelas beliau, susulan kejadian berkenaan, pihaknya daripada Bahagian Siasatan Jenayah Ibu Pejabat Polis Daerah (IPD) Batu Gajah telah membuka kertas siasatan mengikut Seksyen 427 Kanun Keseksaan kerana perlakuan khianat.

Mohamad Roy Suhaimi turut menggesa orang ramai yang mempunyai maklumat untuk menghubungi pegawai penyiasat jenayah atau bilik gerakan (DCC) IPD Batu Gajah bagi membantu siasatan.

Terdahulu, tular di media sosial satu video yang berdurasi 24 saat di Facebook dengan memaparkan
tindakan pemandu sebuah kereta menabur objek dipercayai paku di atas jalan raya.
Klik:
https://twitter.com/IniAlalalannn/status/1641625307299082240/video/1

Perbuatan tidak bertanggungjawab individu itu mengundang pelbagai reaksi warga maya yang mengecam tindakan tersebut dan menggesa hukuman tegas dikenakan terhadap pesalah.


PUTRA lapor polis isu hak biasiswa pelajar Bumiputera

0

BANGI, Sabtu – Keputusan Jabatan Perkhidmatan Awam (JPA) menghentikan penajaan pelajar perubatan, kejururawatan dan beberapa lagi pengkhususan lain di universiti awam disifatkan melanggar Perkara 153 (2) dan 153 (3) Perlembagaan Persekutuan.

Presiden PUTRA, Datuk Ibrahim Ali berkata, biasiswa itu adalah hak istimewa orang Melayu seperti termaktub dalam Perlembagaan negara.

Ibrahim berkata, adalah menjadi kewajipan kerajaan untuk menghormati hak istimewa orang Melayu seperti yang diperuntukkan dalam Perlembagaan negara.

“Isu ini bukan sahaja melibatkan pelajar dalam bidang perubatan, kejururawatan atau sebagainya tetapi isunya adalah semua bidang pelajaran yang membabitkan Bumiputera kerana hak istimewa orang Melayu yang saya sebutkan tadi iaitu Fasal 153(2) dan Fasal 153(3) menjadi kewajipan kerajaan,”

Artikel berkaitan

PKR Tidak Akan Bekerjasama Lagi Dengan Azmin Ali

34 Ladang Khinzir Ditutup, Gagal Penuhi Syarat Pelesenan

Kuliah Ustaz Azhar Idrus ditangguh, JAWI tampil beri penjelasan

Annuar Musa hanya pilih parti ‘berhaluan baik’

Program melawat rumah ibadah tidak harus disekat – MUDA

Beliau turut mendakwa biasasiswa dibawah tajaan itu seperti dibahagikan sama rata antara bumiputera dan bukan bumiputera.

“Saya difahamkan begitu dan ada di kalangan Bumiputera yang mendapat tempat di luar negara dan universiti terkemuka, tetapi dalam negara kita dinafikan biasiswa,” katanya.

Menjadi terkilan apabila pelajar dinafikan biasiswa di dalam negara walaupun mendapatkan tempat di universiti terkemuka luar negara.

Beliau turut menyifatkan pemberhentian biasiswa berkenaan merupakan perbuatan bersifat jenayah dan menderhaka kepada Yang di-Pertuan Agong.

Terdahulu, PUTRA membuat laporan polis berhubung isu biasiswa pelajar Bumiputera di Ibu Pejabat Polis Daerah (IPD) Dang Wangi, semalam.

Beliau berharap Perdana Menteri, Datuk Seri Anwar Ibrahim meneliti semula terutama dalam mengembalikan hak orang Melayu dan Bumiputera di negara ini.

Pada 23 Mac lalu, JPA memutuskan tidak akan menawarkan tajaan kursus perubatan, pergigian dan farmasi.


UMNO sudah biasa dengan perpecahan – Penganalisis

0

BANGI, Sabtu –
UMNO dikatakan sudah biasa dengan perpecahan sehingga melahirkan parti-parti baharu yang terdiri daripada bekas ahlinya sendiri.

Ini termasuk apa yang berlaku di Melaka susulan pelepasan jawatan Ketua Menteri Melaka, Datuk Seri Sulaiman Md Ali.

Timbalan Pengarah Institut Kajian Etnik (Kita), Universiti Kebangsaan Malaysia (UKM), Prof Dr Kartini Aboo Talib berkata, perletakan jawatan Sulaiman harus dihormati biarpun ia dilakukan secara sukarela atau paksaan ekoran kemelut politik yang berlaku di Melaka.

Bekas Ketua Menteri Melaka , Datuk Seri Sulaiman Md Ali berada di Pejabat Ketua Negeri Melaka pada hari terakhirnya.

“Saya kira perletakan jawatan beliau berlaku secara rela atau paksa rela harus dihormati dan UMNO sudah ‘alah bisa tegal biasa’ dengan perpecahan.

Artikel berkaitan

Guru Besar putih mata, wang RM109,000 bantuan awal persekolahan lesap

Belanjawan 2023: Tanah terbiar Felda, Felcra, Risda digunakan untuk penghasilan makanan

Ribut Kuat di Perai, Empat rumah Rosak Teruk

Rafizi bagi 4 sebab kenapa kerajaan tidak benar keluar KWSP

Siti Nuramira Dibebaskan Dengan Jaminan JAWI

“Kalau kita perhatikan di era akhir 1980-an, UMNO pernah berpecah menjadi kumpulan A dan kumpulan B. Parti-parti serpihan yang lahir hasil perpisahan UMNO seperti pemimpin PKR, BERSATU dan juga PEJUANG,” katanya ketika dihubungi TV Pertiwi, hari ini.

Menurutnya, secara kebiasaan, sesiapa sahaja yang menjadi Ketua Perhubungan UMNO bakal menyandang Ketua Menteri Melaka.

Ia ekoran
Pengerusi Badan Perhubungan UMNO negeri, Datuk Seri Ab Rauf Yusoh yang diangkat menyandang Ketua Menteri Melaka Ke-13, semalam.

Malah beliau melihat perlantikan Sulaiman sebelum ini juga sebagai satu kebiasaan yang telah menjadi budaya politik UMNO di Melaka.

Dalam pada itu, beliau berpandangan bahawa kesatuan dan penyatuan adalah perkara yang menjadi hambatan besar dalam UMNO.

Terdahulu, Bekas Ketua Menteri Melaka, Datuk Seri Sulaiman Md Ali meletakkan jawatan pada 29 Mac lalu susulan pertemuannya dengan Presiden UMNO, Datuk Seri Dr Ahmad Zahid Hamidi.


Ustaz Wadi Annuar dakwa tidak pernah dipelawa mohon tauliah

0

BANGI, Sabtu –  Pendakwah bebas, Mohamad Wadi Annuar Ayub atau lebih dikenali sebagai Ustaz Wadi Annuar menjelaskan bahawa beliau tidak pernah dipelawa bagi sebarang permohonan tauliah melalui perjumpaan dengan Exco Agama Islam negeri seperti dinyatakan dalam laporan media sebelum ini.

Menurut Wadi Annuar, beliau juga belum pernah mengadakan sebarang perjumpaan bersama Jabatan Hal Ehwal Agama Islam Negeri Perlis (JAIPs) seperti yang didakwa sesetengah pihak.

Katanya, dalam insiden Rabu lalu, pihaknya telah dijemput untuk menghadiri Program Solat Tarawih dan Sembang Santai di Markaz Tarbiyah Pas Kawasan Kangar, Kampung Abi, Padang Machang, di Kangar, Perlis lebih kurang jam  9.45 malam.

“Saya dimaklumkan oleh penganjur bahawa program ini bukanlah majlis pengajian agama dan ia hanya program sembang santai bersama masyarakat setempat melibatkan beberapa soalan berkaitan perkembangan badan bukan kerajaan (NGO) kelolaan saya, keadaan terkini ibadat umat Islam di Mekah serta Madinah bersama beberapa kupasan isu semasa.

Dalam satu kenyataan hari ini, beliau berkata maka itu menerima jemputan yang diadakan di permis persendirian tersebut dan tidak memerlukan tauliah agama negeri.

Artikel berkaitan

Enam warga Filipina dipenjara salah guna MyKad rakyat Malaysia

Zahid Diperintah Bela Diri Atas 47 Pertuduhan

Jangan sentuh isu agama, raja, kaum pada PRN di enam negeri

Agong Titah Jalankan Siasatan Secepat Mungkin

Zuraida dakwa dipecat PBM kerana kecuaian RoS

Semalam,  JAIPs dilaporkan akan memanggil Wadi Annuar yang didakwa tidak mendapat tauliah untuk memberi ceramah dalam satu program di Kompleks Pendidikan MATIN, Kampung Abi, Padang Machang, pada kelmarin.

Satu laporan juga dibuat di balai polis Kangar oleh JAIPs selepas anggota penguat kuasanya dihalang oleh penganjur daripada bertemu dengan Wadi Annuar sebelum ini bagi mengambil keterangan berhubung tindakan pendakwah itu memberi ceramah di negeri ini.

Mufti Perlis, Datuk Dr. Mohd Asri Zainul Abidin dilaporkan berkata, pendakwah berkenaan bersama penganjur iaitu Lajnah Dakwah dan Perkaderan Pas Kangar dikehendaki hadir bagi memberi keterangan di Pejabat JAIPs pada 17 April depan sebelum sebarang tindakan lanjut dilaksanakan selepas itu.

Pada 22 Mac lalu, Raja Perlis, Tuanku Syed Sirajuddin Jamalullail pernah menitahkan agar pihak berkuasa agama dapat memantau dan memastikan agar setiap penceramah di negeri ini mendapatkan tauliah daripada Jabatan Mufti Negeri.

Mengulas lanjut, Wadi Annuar berkata, pihaknya sebelum ini telah menerima surat perintah hadir siasatan oleh JAIPs pada 7 April depan.

“Disebabkan kekangan masa dan jadual program yang padat, saya sendiri telah memohon untuk mengubah tarikh hadir siasatan berkenaan pada 17 April dan ia turut diterima oleh pihak berkenaan,” katanya.

Tambahnya, beliau sememangnya sentiasa menjunjung perintah Tuanku Syed Sirajuddin dan tidak pernah berniat mempersendakan titah baginda.

Beliau juga berharap dengan maklum balas yang disiarkan, ia dapat menjawab kekeliruan yang timbul dan memperbetulkan semula persepsi negatif yang dilemparkan terhadap dirinya oleh pihak yang tidak bertanggungjawab.


Gubal akta baharu dulu sebelum kenakan cukai cecair vape – KJ

0

BANGI, Ahad –  Bekas Menteri Kesihatan, Khairy Jamaludin berkata meskipun pentadbiran lalu berhasrat mengenakan cukai terhadap produk cecair vape, ia tidak menandatangani warta untuk mengeluarkannya daripada jadual Akta Racun 1952.

Ini kerana pendiriannya dan Kementerian Kesihatan (KKM) sebelum ini, ialah satu akta baharu perlu digubal terlebih dahulu bagi memastikan sebarang risiko yang berpunca daripada produk itu dapat diatasi sekiranya pengecualian dibuat.

“Pendirian saya dan KKM sebelum ini, adalah mesti ada akta baharu untuk sambut tindakan itu.

Jika tidak ada akta baharu, berlaku lacuna (kelompongan) dalam undang-undang kerana vape tidak dapat dikawal langsung.

“Disebabkan itu kami bawa Akta Kawalan Merokok, tetapi tak sempat diluluskan,” katanya menerusi ciapan twitter, malam ini.

Ini berikutan kerajaan hari ini, melaksanakan cukai ke atas penjualan cecair vape untuk rokok elektronik (e-rokok) pada kadar 40 sen setiap mililiter (ml).

Pelaksanaan cukai itu diumumkan menerusi notis warta Kerajaan Persekutuan yang dikeluarkan semalam oleh Perdana Menteri, Datuk Seri Anwar Ibrahim yang juga Menteri Kewangan.

Sementara itu, warta dikeluarkan Menteri Kesihatan Dr Zaliha Mustafa menyatakan, tampalan, cecair dan gel nikotin untuk membantu menghentikan tabiat merokok kini dikecualikan daripada Akta Racun 1952.

Dalam pada itu, Khairy berkata, dengan adanya akta baharu itu produk nikotin dalam vape boleh dikecualikan berikutan ada akta yang mengawalnya.

“Namun apabila terbalik, pengecualian diberi sebelum akta baharu, jadi tiada tindakan boleh diambil terhadap penjualan dan pemasaran vape.

“Sekarang ‘free for all’ (bebas kepada semua). Saya harap KKM membawa Rang Undang-Undang (RUU) kawalan merokok dengan segera untuk menutup lacuna ini demi kesihatan awam,” katanya.

Terdahulu, dalam kenyataan Dr Zaliha, beliau berkata satu RUU baharu untuk mengawal selia produk dan peranti rokok akan diperkenalkan pada sesi Parlimen akan datang.

Jelasnya, RUU berkenaan merangkumi peruntukan yang memastikan kawalan menyeluruh ke atas nikotin dalam cecair dan gel yang digunakan dalam e-rokok dan vape- BH


Lelaki tabur paku ditahan polis

0

Batu Gajah: Pemilik kereta Nissan Almera yang dipercayai menabur paku di atas jalan di persimpangan lampu isyarat Jalan Ipoh-Lumut dekat Pusing, di sini sudah ditahan polis.

Ketua Polis Daerah Batu Gajah, Asisten Komisioner Mohamad Roy Suhaimi Sarif berkata, lelaki berusia 45 tahun itu diberkas di Changkat Larang, Lahat pada 3 pagi hari ini.

Katanya, suspek ditahan selepas lima jam
video kejadian itu
 dikesan pihaknya, semalam.

“Dia kini ditahan reman empat hari bermula hari ini untuk siasatan mengikut Seksyen 427 Kanun Keseksaan kerana khianat,” katanya ketika dihubungi.

Terdahulu, Mohamad Roy dilapor berkata, pihaknya mengesan pelaku yang menebar paku di atas jalan selepas video mengenainya tular di media sosial sejak Khamis.

Artikel berkaitan

Cecair vape tidak wajar dikeluarkan daripada Akta Racun

Malaysia Di Tangga Ke- 57 Dunia

Tiada Persediaan Penuh Hadapi Banjir – Pakar

Projek PSI: Hanya akan bermula selepas EMP lulus

Muhyiddin tiba di SPRM beri keterangan pagi tadi

Polis turut menerima laporan pengguna jalan raya yang mengalami kebocoran tayar selepas melalui kawasan itu. – Harian Metro


Pelaksanaan cukai vape beban kepada sektor kesihatan

0

BANGI, Ahad –
Kerajaan tidak wajar melaksanakan duti eksais bagi cecair vape dengan kandungan nikotin pada kadar 40 sen setiap milliliter (ml) sebaliknya perlu mengekang penggunaan vape khususnya oleh golongan remaja.

Profesor Perubatan, Fakulti Perubatan dan Sains Kesihatan, Universiti Sains Islam Malaysia (USIM), Profesor Dr Rafidah Hanim Mokhtar menegaskan kerajaan sepatutnya mengharamkan cecair vape serta peranti rokok elektronik (e-rokok) sama seperti kerajaan Singapura dan Thailand.

“Daripada dahulu lagi kita tegaskan bahawa kerajaan perlu mengharamkan vape dan peranti e-rokok sama seperti kerajaan Singapura dan Thailand mengharamkan perkara ini.

“Jadi, tidak timbul mengenai cukai sebab duit kutipan cukai tersebut tidak berbaloi untuk Kementerian Kesihatan (KKM) menanggungg implikasinya nanti.

Artikel berkaitan

Bomba Giat Cari Tujuh Mangsa Hilang Di Pahang

Kelibat Ismail Sabri tak kelihatan pada taklimat Presiden UMNO

Enam maut selepas dua kereta dinaiki bertembung

Proklamasi Melayu bukan martabatkan Melayu tapi nak guling kerajaan – P.Ramasamy

Perarakan Hari Wanita sekadar boneka, sebar mesej budaya songsang

“KKM juga harus mengetahui bahawa kos menguruskan perubatan dan rawatan akan semakin meningkat apabila perkara ini berlaku,” katanya
ketika dihubungi TV Pertiwi hari ini bagi mengulas mengenai tindakan kerajaan melaksanakan cukai ke atas penjualan cecair vape untuk rokok elektronik (e-rokok).

Jelas Dr Rafidah, penggunaan e-rokok ini juga memberi impak besar terhadap kesihatan tubuh badan seseorang antaranya menyebabkan penyakit Evali yang menjadi punca kerosakan paru-paru selain turut membebankan Kementerian Kesihatan (KKM) pada masa akan datang.

“Jadi, kenapa kita perlu membenarkan satu polisi akan membebankan KKM kerana impak daripada vape iaitu penyakit Evali yang mengakibatkan kecederaan paru-paru.

“Kita juga ada banyak bukti daripada negara-negara barat bahawa remaja mereka yang ketagihan vape mengalami masalah paru-paru yang serius,” tambahnya.

Tambah beliau, kerajaan sepatutnya menguatkuasakan dahulu Rang Undang-Undang (RUU) Kawalan Produk Tembakau dan Merokok 2022 yang bertujuan mewujudkan Generasi Penamat (GEG)
hanya akan membabitkan golongan individu lahir selepas 1 Januari 2007 sebelum melaksanakan percukaian.

Sebelum ini, Perdana Menteri yang juga Menteri Kewangan, Datuk Seri Anwar Ibrahim menerusi notis warta Kerajaan Persekutuan mengumumkan pelaksanaan cukai cecair vape untuk e-rokok.

Sementara itu, warta dikeluarkan Menteri Kesihatan, Dr Zaliha Mustafa pula menyatakan tampalan, cecair dan gel nikotin untuk membantu menghentikan tabiat merokok kini dikecualikan daripada Akta Racun 1952.

Pengecualian tersebut terpakai ke atas tampalan dan gula-gula getah nikotin yang didaftarkan di bawah Peraturan-Peraturan Kawalan Dadah dan Kosmetik 1984.


Sekadar bawa masuk PH dalam Exco, bukan kepentingan rakyat – BERJASA

0

BANGI, Ahad – Pelantikan Ketua Menteri Melaka yang baharu dan penstrukturan semula Exco negeri sekadar mahu membawa masuk Pakatan Harapan dalam tampok kepimpinan negeri itu.

Naib Presiden BERJASA, Ir Ts Lukman Al Hakim berkata, ia jelas membawa motif dan agenda Presiden UMNO, Datuk Seri Ahmad Zahid Hamidi sedangkan tindakan itu tidak disokong parti dan rakyat Melaka.

“Ramai memahami bahawa pelantikan Datuk Seri Ab Rauf memang sangat kontroversi atas motif yang jelas Datuk Seri Zahid Hamidi untuk merombak Exco Melaka bagi memasukkan sendiri Exco daripada PH ini mungkin satu perkara yang tidak dipersetujui Datuk Seri Sulaiman sebelum ini dan kita melihat di bawah kepemimpinan Ketua Menteri Melaka yang lama tiada masalah Melaka membangun dengan begitu baik.”

Tambah Lukman, prestasi bekas Ketua Menteri Melaka, Datuk Seri Sulaiman Md Ali mempunyai rekod baik dan wajar diteruskan kepimpinan Melaka di bawahnya.

Artikel berkaitan

CADANGAN SEMPADAN NEGARA DIBUKA 1 JANUARI 2022

Pengampunan Najib: Khalid mohon maaf, beza pandangan dengan UMNO

Cagar caruman KWSP heret masalah baharu rakyat – ISMA

PM lantik 5 individu anggotai badan penasihat khas Menteri Kewangan

Harga Barang Dijangka Kembali Stabil Awal Tahun Depan – PM

Namun disebabkan kepentingan pihak-pihak tertentu, Sulaiman terpaksa akur dan melepaskan jawatan.

“Ternyata ini satu
politicking
 yang tidak sihat untuk menaikkan Zahid punya aspirasi dan sebenarnya bercanggah dengan apa yang rakyat mahu, rakyat suka dan inilah
politicking
 yang tiada kesudahan untuk menaikkan seorang individu dengan agenda sebenaranya tidak disokong oleh parti dan rakyat Melaka itu sendiri.”

Memetik Ismaweb, dalam pada itu, Lukman menyifatkan kenyataan balas Datuk Seri Ab Rauf Yusoh terhadap Datuk Mohamad Jailani Khamis berhubung pelantikannya sebagai Ketua Menteri Melaka sangat tidak profesional.

Katanya, Ab Rauf harus mengambil pendekatan lebih telus dan bersih kepada pihak yang menentang pelantikannya.

Terdahulu, Jailani yang juga bekas Exco Pelancongan, Warisan dan Kebudayaan mendakwa pertukaran Ketua Menteri Melaka yang baharu sebagai tebuk atap atau Ketua Menteri pintu belakang.

Berikutan itu, Ab Rauf mengatakan ‘nanti kita cari rumah mana yang atap bocor’ sebagai responnya selepas ditanya pengamal media.


Serbu kedai pakaian, rebut baju raya RM1 hingga kecoh

0

BANGI, Ahad – Lebih 500 orang menyerbu sebuah kedai pakaian di Seksyen 7, Shah Alam bagi mendapatkan promosi hari raya sehingga berlaku kekecohan pada awal pagi semalam.

Ketua Polis Daerah Shah Alam, Asisten Komisioner Mohd Iqbal Ibrahim berkata, kekecohan berlaku apabila kedai pakaian itu membuat promosi untuk 100 orang pembeli pertama pada harga RM1, manakala 50 orang berikutnya mendapat baju kurta percuma.

Katanya, polis menerima aduan mengenai insiden itu sekitar jam 10.30 pagi membabitkan kekecohan ketika kedai pakaian terbabit memulakan operasi.

“Dianggarkan lebih 500 orang membanjiri kedai itu untuk mendapatkan harga promosi berkenaan sehingga berlaku tolak-menolak dan kekecohan.

Artikel berkaitan

Maklumat Dakwa Fenomena Aphelion Mula PALSU

BN GABUNG PH, DONG ZONG TERUS BERANI DESAK IKTIRAF UEC

Teruk Dikecam Netizen, Plus Tutup Ruangan Komen

PAS umum tukar MB, TMB Kelantan lepas pilihan raya

PAS tiada halangan disiasat SPRM

“Atas faktor keselamatan, pihak pengurusan kedai bersetuju menghentikan operasi pada jam 11.45 pagi kerana tidak dapat mengawal bilangan pengunjung yang hadir,” katanya dalam kenyataan itu.

Menurut Mohd Iqbal, tiada sebarang laporan polis dibuat oleh mana-mana pihak setakat ini dan tiada sebarang insiden yang tidak diingini berlaku.

“Orang ramai dinasihatkan supaya tidak terlalu mudah terpengaruh dengan mana-mana promosi yang dibuat pada musim perayaan ini, manakala pihak peniaga perlu sentiasa peka dan elakkan membuat promosi yang boleh mengelirukan orang ramai bagi mengelak kejadian seperti ini tidak berulang lagi,” katanya.

https://twitter.com/f4kr0ls00d/status/1642282525564493824?s=20

Terdahulu, tular di media sosial rakaman kekecohan yang berlaku di hadapan sebuah kedai pakaian di Seksyen 7.

Menerusi rakaman itu, pengunjung kedai pakaian dari pelbagai peringkat usia itu dilihat berasak untuk memasuki premis berkenaan.


Tokoh wartawan negara kesal Menteri bidas laporan BH

0

BANGI, Ahad –  Tokoh Wartawan Negara, Tan Sri Johan Jaaffar, kesal dengan tindakan Menteri Komunikasi dan Digital, Fahmi Fadzil yang membidas siaran Facebook
Berita Harian
 (
BH
) mengenai laporan jangkaan kenaikan Kadar Dasar Semalaman (OPR).

Tan Sri Johan berkata dakwaan laporan berkenaan satu penipuan dan fitnah oleh Fahmi yang juga menteri bertanggungjawab ke atas media dan sebagai jurucakap kerajaan sama sekali tidak wajar dan tidak bertanggungjawab.

“Beliau juga sepatutnya faham bahawa laporan itu memetik pandangan dan ramalan penganalisis.

“Ini merupakan amalan biasa dalam laporan pemberitaan bisnes dan urus niaga seperti juga pandangan penganalisis politik dipetik untuk tujuan berita atau laporan politik semasa,” kata Johan dalam satu kenyataan yang dikeluarkan pada Sabtu.

Bekas Ketua Pengarang
Utusan Melayu
 itu mengulas tindakan Fahmi yang menyelar laporan analisis
BH
bertarikh 30 Mac mengenai OPR disebabkan wujud kekeliruan hingga menjadi fitnah yang tersebar luas.

Kata Johan, dalam sebuah negara yang mengamalkan demokrasi, semua pandangan, baik yang menyokong atau menentang kerajaan seharusnya diberikan tempat.

Bahkan, Johan dalam kenyataannya itu turut menegaskan, saluran media bukan portal atau risalah rasmi kerajaan.

Apa yang dikesalkan Johan juga, kenyataan yang dikeluarkan Fahmi juga secara tidak langsung telah menanam rasa tidak yakin orang ramai ke atas media serta menjejaskan nama baik media tempatan.

Dalam masa sama, Johan mengingatkan menteri itu yang pernah berikrar dan menjanjikan media bebas membuat laporan dalam kerangka undang-undang sedia ada.

“Saya juga kecewa bahawa sebelum ini menteri berkenaan melenting dengan laporan persepsi dan skor Kerajaan Perpaduan yang dibuat oleh lima media arus perdana.

“Saya melihat kecenderungan yang tidak sihat apabila beberapa orang menteri mempertikaikan laporan media yang tidak menyebelahi mereka.

“Saya berpendapat hal ini berlaku disebabkan menteri-menteri berkenaan tidak cukup matang untuk menangani isu media,” tegas Johan lagi.

Tindakan Fahmi menyelar laporan
BH
itu turut dibantah oleh Kesatuan Kebangsaan Wartawan Malaysia (NUJM).

Menurut NUJM,
 menjadi amalan media di seluruh dunia untuk menyiarkan berita berdasarkan pendapat dan unjuran pakar industri.

“Sebagai menteri yang bertanggungjawab terhadap media, Fahmi seharusnya lebih peka dengan amalan dan cara kerja media tempatan.

“Tindakan beliau bukan saja menjejaskan laporan
BH
, malah komen yang ditulis dengan menggelar laporan itu sebagai ‘fitnah dan pembohongan’ telah menimbulkan persepsi negatif dalam kalangan pembaca terhadap media,” kata Presiden NUJM, Farah Marshita Abdul Patah dalam kenyataan yang dikeluarkan pada Jumaat.

Susulan kritikan yang dibuat, Fahmi telah mengadakan pertemuan bersama Pengarang Kumpulan
BH
, Datuk Ahmad Zaini Kamaruzzaman serta pengurusan tertinggi Media Prima Berhad.

“Sebenarnya rencana itu sekadar memetik pendapat seorang penganalisis, dan saya tiada masalah dengan laporan ini.

“Tetapi
post
 FB itu jauh berbeza kerana memberi gambaran seolah-olah Bank Negara atau Kerajaan telah membuat keputusan. Ini tidak benar dan tidak adil kepada Bank Negara dan Kerajaan.

“Pengurusan BH faham apa yang saya maksudkan dalam hal ini dan telah bersetuju untuk membetulkan
post
 tersebut,” jelasnya. – Astro Awani


2 pegawai polis bantu MCMC tangani isu sensitiviti 3R

0

BANGI, Isnin – Polis Diraja Malaysia (PDRM) akan menempatkan dua pegawai di Suruhanjaya Komunikasi dan Multimedia Malaysia (MCMC) bagi memperkasa tindakan penguatkuasaan berhubung isu di media sosial yang menyentuh sensitiviti 3R atau
race
 (bangsa),
religion
 (agama) dan
royalty
 (Raja).

MCMC dalam satu kenyataan hari ini berkata, perkara itu dipersetujui menerusi satu pertemuan di antara Pengerusi MCMC, Tan Sri Mohamad Salim Fateh dan Pengarah Jabatan Siasatan Jenayah (JSJ) Bukit Aman, Datuk Seri Abd Jalil Hassan.

Menurut kenyataan itu lagi, pertemuan tersebut bagi membincangkan keperluan memperkasa risikan, siasatan dan penguatkuasaan berhubung kandungan media sosial berkaitan 3R.

Artikel berkaitan

DUN Pulau Pinang bubar 28 Jun

PARTI PUTRA GUNA SIMBOL TANJAK MARTABAT MELAYU

Buat hantaran sensitiviti kaum, pemilik Crackhouse didenda RM8,000

Khairy mula tugas di Hot FM 15 Februari ini

Rakyat tidak mahu suntikan RM1 billion, rakyat mahu KWSP bersasar

“Melalui pertemuan ini, dipersetujui supaya dua pegawai daripada Jabatan Siasatan Jenayah (JSJ) akan ditempatkan di MCMC bagi memantapkan keupayaan dan kepakaran kedua-dua agensi penguatkuasaan bagi tujuan risikan, siasatan dan pendakwaan.

“Pemerkasaan kerjasama seperti ini akan terus dilaksanakan dari semasa ke semasa serta mengambil kira keperluan terkini dalam menguatkuasakan peruntukan undang-undang negara,” katanya.


Agama dihina, tanah semakin hilang dan nasib Muslim ditekan

0

BANGI, Ahad – Agama Islam dilihat semakin hari semakin ditekan.

Umat Islam sering dipaksa supaya lebih ‘terbuka’, bersabar serta bertoleransi seolah-olah tidak ada sempadan dan noktah.

Jurucakap Gagasan Bangsa, Aminuddin Yahaya berkata, ini menyebabkan soal agama dan bangsa dianggap semakin hilang, hina dan ketinggalan zaman.

Dalam satu kenyataan hari ini, beliau berkata, ketika ini jika ada sesiapa yang bersuara atau bercakap soal agama, maka mereka akan dilabel sebagai pentaksub agama.

Artikel berkaitan

Kerajaan tubuh Majlis Madani, satukan NGO Islam

Lawatan PM : hubungan Malaysia-Amerika punca Arab Saudi jauhkan diri?

UMNO sudah gugur perjuangan asal – Tun M

Pengampunan Najib bakal cemar institusi kehakiman negara

Harga tiket penerbangan balik Sabah tidak masuk akal

“Bukan orang lain tetapi dalam kalangan orang Melayu Islam sendiri termasuklah pemimpin politik.

“Jadi, umat Islam dikatakan hanya boleh bercakap pasal solat, puasa, bayar zakat dan haji, lebih daripada itu akan dianggap ektremis atau pelampau,” katanya.

Menurut Aminuddin juga, sesiapa yang memperjuangkan integriti dan toleransi semata-mata, mereka mempunyai peluang amat cerah untuk muncul sebagai pimpinan negara.

Malah, ini akan menjadi sifir mudah untuk menang dalam pilihan raya dan menjadi pemimpin.

Beliau turut mempersoalkan, jika inilah dasar yang menjadi teras pertimbangan pengundi, maka apakah mungkin satu hari nanti negara akan mempunyai seorang Perdana Menteri bukan dalam kalangan orang Melayu?

Menurut Aminuddin, ekonomi kapitalis pula ditentukan oleh orang kaya, bukan rakyat jelata. Mereka yang kaya akan terus kaya manakala yang miskin akan terus melarat.

Ini disebabkan rakyat sudah dididik dengan kerangka ekonomi kapitalis Barat dan dalam masa yang sama elemen agama menjadi semakin terhakis.

Berikutan itu, sedikit demi sedikit Tanah Rizab Melayu dijual tetapi kita tidak boleh berbuat apa-apa kerana tidak mampu membela nasib mereka.

Lebih malang, tanah ini biasanya akan dibeli oleh orang bukan Melayu kerana mereka sahaja yang mempunyai sumber kewangan yang besar.